
CRIATURA CU A GULI HOPIAWA A FAYECE 



DIADOMINGO merdia den careda di 2’or dos Ambu- 
lance a sali direccion Papilon 122L, unda un mucha muher 
(2) a guli hopi awa y e no tabata reacciona mas. 
Paramediconan mesora na yegada a constata cu e mucha 
ya lo tin algun minuut cu e no tabata reaciona mas y sali 
cu maximo urgencia direccion Hospital. 

Na yega di e dos Ambulancenan, Paramediconan tabata 
dunando e mucha respiracion artificial, esaki ta un fuerte 
indicacion cu e situacion ta critico. 

Lamentablemente tur esaki tabata envano debi cu e mu- 
cha muher no a sobrevivi. Un sla duro p’e mayornan na 
Spoed Eisende Hulp. 

Posiblemente demasiado minuut a transcuri prome cu 
nan a traha cu ne y dune prome auxillio. 


VERSION POLICIAL 

Mas despues nos a haya e version policial di loke a sos- 
ode aki. Tabata diadomingo atardi pa 2:02 Central di Polis 
ta wordo notifica dor Centro di Alarma cu un mucha lo a 
haya problema den pool na un cas na Papilon na Sta Cruz. 
Di biaha ta despacha un patruya n’e cas. Na yegada di 
patruya ta encontra cu personal di ambulance na unda cu 
a informa cu nan ta bay cu e mucha muher di dos aña di 
edad cu urgencia pa hospital. 

Na yegada ta haci lo posibel pa salba e baby, pero lamen- 
tablemente pa 2:44 dr. Rafael-Croes ta constanta morto di 
e criatura C.A.Z.S. naci na Aruba 15 februari 2018 (2 aña 
di edad). 

Cuerpo Policial y AWEMainta ta manda palabra di condo- 
lencia y forsa na mayornan y famia di e criatura. 

Parlamentarionan a bati man pa Minister 

Sinembargo awe Serlimar den mal estado di likides 

Parlamentario Benny Sevinger 



MEY MEY di tur crisis tanto corona 
virus como economico, pueblo ta haya 
su mes confronta cue crisis di Serli- 
mar, miembro di fraccion di AVP, Ben- 
ny Sevinger a declara. 

Den henter e caos cu Gabinete Wever 
Croes a bin ta creando pa casi tres aña 
caba, ta surgi awor esun di Serlimar 
caminda Gobierno mester a bay pidi 
proteccion di Corte, pa evita cu e com- 
pania aki lo wordo declara bancarota 
mirando cu e no por cumpli cu pago di 
su debenan. 

“Esaki ta mesun Serlimar cu den pas- 
ado tur miembro di Parlamento cu ta 
sostene Gobierno, a aplaudi e mane- 
ho di e Minister di Serlimar, Otamr 
Oduber di e tempo ey, gritando entre 
otro cu awor si Aruba tin un Minister 
transparente. 

Un Minister cu practicamente tabata 
sinta tur dia na Serlimar pa tuma de- 
cisionnan, caminda el a bira kita e Di- 
rector di e tempo ey, a kita Hunta Di- 
rectiva y a bira nombra Director nobo, 
Hunta Directiva nobo caminda e Min- 
ister nobo awor di su partido, a bira 
kita e mesun Director nobo aki. 

E mesun persona culpabel di e desas- 
ter aki, e mesun persona cu n’e mo- 
mentonan aki ta sinta na cas ta cob- 
rando ‘overbruggings toelage’ su di dos 


den menos di cuater aña, tambe lo ta 
cobrando como den RDA, tambe awor 
ta consehero di Minister di Husticia, 
pero ta su persona t’esun responsabel 
p’e desaster cu Serlimar ta pasando 
aden. 

No t’e Director di e tempo aya a pusha 
pa bay huur un edificio cu ta costando 
pueblo casi un miyon pa aña p’asina 
complace cu su sponsornan, no t’e Di- 
rector a dicidi di bay cumpra un in- 
cenarator nobo cu te awe no ta fun- 
ciona. 

Aki ta bon pa mustra cu tabatin un 
contract cu e compania Johnson caba 
pa cu e trabou di incenerator, pero dos 
cu Johnson no ta un sponsor di Carna- 
val a dicidi di kita e trabou for di dje, 
p’asina purba haya entrada pa Carna- 
val y esaki no ta funcionando awor. 

No t’e Director, no t’e Hunta Comisario 
a dicidi cu ta bay contrata diferente ar- 
tista pa pone potret riba trucknan, no 
ta Director y Hunta Comisario a dicidi 
di cumpra trucknan nobo, mientras cu 
Serlimar tabatin trucknan cu tabata 
funciona perfectamente, cu por a bay 
ainda entre cinco pa diez aña mas. 
Awe tur e trucknan aki ta para na 
dump birando hero bieu pa por a dicidi 
di cumpra trucknan nobo p’asina por 
a haya un cachi cachi, via via manera 
semper e Minister aki a custumbra di 
haci. 

Esaki t’e desaster cu nos ta mira y 
Parlamentarionan batiendo man p’e 
Minister aki durante e añanan cu e 
tabata Minister y awor ta sinta cu ‘de 
gebakken peren’ y nan ta mira cu Ser- 
limar no ta bayendo e direccion cu e 
mester a bay, hayando hopi mas placa 
cu e Gobierno anterior. 


Esaki ta e desaster cu nos ta mira y 
Parlamentarionan batiendo man pa 
e minister aki durante e añanan cu e 
tabata Minister y awor ta sinta cu ‘de 
gebakken peren’ y nan ta mira cu Ser- 
limar no ta bayendo e direccion cu e 
mester a bay, hayando hopi mas placa 
cu e gobierno anterior. 

Mas di 6 miyon pa aña Serlimar a haya 
di presupuesto di pais Aruba extra y 
por mira cu esaki a wordo mal gasta, 
caminda no ta por nada un miembro 
di Parlamento a bisa cu mester bin un 
investigacion den Serlimar y cu con- 
secuentemente e Minister cu a retira, 
mester bin para responsabel pa su ac- 
tonan. 

Si pueblo mira Serlimar, mira ense- 
ñansa, si mira decisionnan cu Gobierno 
ta tuma riba e problema di pandemia, 
si mira e decisionnan cu Gobierno ta 
tuma unilateral riba cortamento di 
salario caminda no tin dialogo, no tin 
un coherencia entre e Ministernan. 

Un Gobierno cu ta depende n’e mo- 
mentonan aki di un asiento, pueblo por 
mira e desaster cu e pais ta pasando 
aden, pero cueste loke cueste mester 
mira con nos por yega e meta final cu 
ta eleccion otro aña, pa motibo cu nan 
sa cu nan no lo bin bek p’e desaster cu 
nan a haci. 

Tres aña bayendo caminda pueblo di 
Aruba a paga miyones na medidanan, 
debe di pais Aruba a subi cu miyones, 
hasta yegando casi 100% di e debe p’e 
aña aki y pueblo no por mira nada a 
cambio, den ningun sector y sigur no 
den cartera di pueblo,” Parlamentario 
Benny Sevinger a declara. 

Jose Dirksz a haya confianza di 
Polisnan pa sigui guia e sindicato 



Sindicato di Polis Aruba (SPA) tabatin su eleccion di direc- 
tiva diabierna. For di mainta tempran miembronan por a 
vota na tur Warda di Polis. E directiva ta satisfecho cu e 
resultado di cual 256 Polis a haci uzo di nan derecho di voto. 
E miembronan di sindicato a re-eligi Jose Dirksz como 
Presidente di SPA, cu 147 voto riba su nomber. Claro mas 
cu e dos otro Polisnan cu tambe a postula nan mes pa enca- 
besa e sindicato. 

E dos otro candidatonan pa Presidente tabata, Clyde Burke 
y Angelo Davelaar. E ultimo aki tin bastante tempo for di 
trabou, sea pa motibo di enfermedad cronico y e otro sus- 
pendi pa un investigacion interno den su contra. 

Contrario n’e otro añanan, e biaha aki hopi Polis miembro 
di e sindicato a vota. Den pasado ta un grupo masha limita 
ta participa na eleccion y hasta na reunionnan di e sindi- 
cato. 


Por nota cu ultimo tempo esey ta cambiando y e miembro- 
nan nobo ta hopi mas activo y ta demanda mas sosten di 
SPA den nan lucha pa bienestar personal, pero tambe pa 
asuntonan di trabou. 

E campaña pa directiva nobo a inclui caranan nobo y fresco 
den e directiva y practicamente e Polisnan a scoge e team 
aki, segun Jose Dirksz, e Presidente re-eligi di SPA. 

E directiva nobo ta consisti di Gilberto Lugas como Secre- 
tario, Juni Tromp como Tesorero, Rodney Solognier como 
Vice-Presidente, Francel Benares, Rolando Maduro y Alex- 
ander Solarte como e Comisarionan. Aunke cu ainda falta 2 
Comisario mas den e sindicato. 

Segun Josito Dirksz, e directiva tin un reto ta grandi. Esaki 
ta bin, pasobra Gobierno a corta den nan salario y a haci 
esey sin consulta cu e sindicato. Ainda nan ta sinta na mesa 
y e miembronan ta rabia p’esey. E ta un guera cu nan ta bay 
sigui cu ne. 

Tin diferente meta ainda cu nan kier logra, entre otro baha 
e edad di pensioen. E1 a sigui bisa cu mundialmente Po- 
lis y Controladonan di Trafico Aereo ta baha cu pensioen 
prome cu esnan cu ta traha den otro funcionnan den Gobi- 
erno. Aruba no mester ta un excepcion tampoco, mirando 
tur stress y emocion cu nan ta pasa den henter nan carera. 
Tin hopi cos mas pa bay p’e. 

E directiva nobo tin yen animo y e Presidente ta sigur cu 
nan ta bay logra na caminda. Nan ta satisfecho cu e canti- 
dad di hende cu a bay vota. Dirksz no a spera asina hopi, di 
cual mayoria hende a vota den oranan di mainta. E interes 
t’ey y ta mustra cu e miembronan tin confiansa den nan. 


E siman aki 

Andre Bosman a anuncia di bin cu mas informacion di Serlimar 



E conocido Parlamentario den Tweede 
Kamer pa partido WD, Andre Bosman a 
nuncia cu e siman aki e ta bin cu mas in- 
formacion clave di maneho di Serlimar. 
Recientemente Bosman a duna di conoce 
cu tin acto corputivo a tuma lugar den 
Serlimar, cu no por keda scondi. 

Andre Bosman a declara cu el a haya 
mas informacion clave di loke a tuma 


lugar den Serlimar, cu no por y no mag 
di keda scondi. 

Y si tin mas persona cu por sa mas di 
Serlimar, Andre Bosman lo desea di sa 
mas di nan, pasobra e no por ta nada 
bon. E ta tene su curazonn di tur loke c 
por tin rond di Serlimar. 

Andre Bosman ta un politico amigo di 
varios Minister di Gabinete Wever Croes. 

Un total di 852 compania a completa e prome 
fase di Aruba Health & Happiness Code (HH-Code) 
y lo wordo otorga e seyo di pre-check 

Ultimo dia pa completa e checklisty registracion a wordo extendi pa juni 14 


Oficina di Turismo di Aruba (ATA) ta orguyoso di an- 
uncia cu un total di 560 compania adicional a exitosa- 
mente completa e registracion y checklist cu ta forma 
parti di e prome fase di e Aruba Health & Happiness 
Code (HH Code), pa cual e companianan aki lo wordo 
otorga e seyo di pre-check. 

Manera ya ta conoci, ATA conhuntamente cu Departa- 
mento di Salud Publico (DVG) como tambe Ministerio 
di Salubridad y socionan clave den e industria turistico 
a lansa e programa conoci como Aruba Health & Hap- 
piness Code (HH Code). 

E meta tras di esaki ta pa sigura cu protocolnan di hi- 
giena y salud ta na un nivel cu nos bishitantenan ta 
spera ora di bishita un destinacion turistico manera 
Aruba. 

ATA ta sumamente satisfecho cu e acogida ricibi du- 
rante e di dos siman di e programa di HH Code. Cu 
560 compania adicional cu a registra durante e di dos 
siman, awor ta conta cu un total di 852 compania cu a 
ricibi nan seyo di pre-check te cu e momentonan aki. 

E companianan aki ta inclui companianan den e cua- 
ter sectornan di ‘Accommodation’, ‘Food & Beverage’, 
‘Food Trucks’ y ‘Retail/Shop/Supermarkets’. 

E 560 companianan adicional cu a completa e registra- 
cion y checklist debidamente a ricibi un email confir- 
mando cu nan a completa e prome fase exitosamente 
pa cual nan ta wordo otorga un seyo colorido di HH 
Code cual ta e seyo di pre-check. 

Ta hasi un apelacion na tur compania cu a registra pa 
verifica si a ricibi e email aki, mirando cu esaki lo por a 
bay den ‘junk mail’. 

Unabes cu a ricibi e email di confirmacion aki, cada 
compania lo por pasa riba diamars of diahuebs na ofi- 
cina principal di A.T.A. cu ta situa pabou di Talk of the 
Town p’asina busca nan seyo di pre-check. 

Por pasa busca e seyo di pre-check durante oranan di 
trabou entre 8:30 AM y 12:00 PM of entre 1:00 PM y 
4:30 PM. 



Cada compania lo wordo otorga un (1) seyo di pre-check 
den forma di un sticker y lo ricibi esaki den forma digi- 
tal tambe. Na momento di busca e seyo di pre-check, 
cada compania lo mester presenta un copia di e email 
di confirmacion cu a ricibi y lo mester firma p’asina 
haya e seyo di pre-check. 

E 852 companianan cu a logra pasa e prome fase di e 
programa HH Code awor lo por sigui p’e di dos fase di 
e programa, cual ta consisti di un bishita inespera di 
D.V.G. caminda lo inspecciona e sitio di operacion. 
Sinembargo, mirando cu e HH Code ta un seyo manda- 
torio cu tur compania mester obtene y tambe conside- 
rando e demanda grandi cu tin di parti di companianan 
cu no a logra completa e registracion y checklist ainda, 
e ultimo fecha pa completa esaki a wordo extendi pa 
juni 14. 

Den transcurso di e siman nos dilanti tambe por spera 
e introduccion di algun sectornan adicional cu lo wordo 
pidi pa completa e registracion y checklist pa cu e HH 
Code. Pa mas informacion tocante e HH Code y con pa 
registra por bishita www.arubacovidl9.org/ahhc of por 
manda un email na healthcode@aruba.com. 

Parlamentario Arthur Dowers (AVP) 

No tin ningun hende cu ta jaloers 
riba mal trabou di Minister Bikker 


Minister di Husticia, mr. Andin Bikker, kende fuera di no ta 
compronde e materia, a cuminsa perde strea di Noord, segun 
miembro di fraccion di AVP, mr. Arthur Dowers di AVP. 
Parlamentario Dowers a sigui mustra cu e Minister di Husticia 
ta declara na medionan di comunidacion, algun ridicules cu 
ta confrma su incapacidad como titular di husticia, bisando 
entre otro cu tin hende den partido AVP, cu lo ta jaloers riba su 
persona, ya cu e lo t‘e unico Minister, cu ta logra cende trucknan 
di brandweer cu Pif-Paf. 

“Ora cu nos scucha un Minister papia den e contexto aki, ta 
lanta e pregunta con serio por tuma un Minister di Husticia y 
ta mas na su lugar pa bisa Minister di Inhusticia, pa su maneho 
den un pais. 

Minister Bikker te n’e momentonan aki tin e record riba su 
nomber, di a laga pedofielnan bay na momento cu e mester a 
tene nan cera. E tin record riba su nomber di a kita y persigui 
ambtenaarnan, kendenan no a merece di wordo persigui, 
kendenan a bay Corte y gana nan caso. 

E ora con por ta posibel cu abo como un persona cu den pasado 
a bisa cu bo ta pragmatico y cu bo tin solucion pa tur problema 
den e pais aki y bo kier yama bo mes Minister di Husticia. 

Bikker ta bin den Parlamento y ta sinta gaña Parlamento bisando 
cu no tin problema na brandweer y cu loke e trahadoman aki ta 
papia ta gañamento, cu no ta berdad cu ta cu Pif-Paf ta start e 
tmctnan. 

Cu no ta berdad cu e tin helikopter staciona den hangaar di 
brandweer y cu pueblo di Amba ta paga pa cuida e helikopter 
aki cu ta di un compania priva, cu esakinan no ta berdad. 
Sinembargo pueblo ta pagando realmente hopi miyones pa un 
proyecto cu no ta dunando resultado pa loke ta trata seguridad 
y trankilidad di pueblo. 

Loke si ta un hecho cu Minister Bikker no por sconde ta segun 
mi persona, ta di kibra tur loke a wordo construi ultimo añanan. 
Pueblo a mira un Minister cu a sali bin dilanti y kibra un Cuerpo 
Policial ya cu despues cu e Minister Bikker a sinta no tabatin 
Korpschef, despues el a nombra uno cu e personalmente a scoge, 
pa despues core cu e persona aki ora cu e Korpschef a duna un 
opinion cu no ta Bikker su opinion. 

N’e momentonan aki henter Cuerpo Policial ta bou manda 
di un hefe interino y ta lanta e pregunta con serio Bikker ta 
como Minister di Husticia, si bo ta kere cu na momento cu e 
organisacionnan cu mester garantisa trankilidad y seguridad di 
e pais, no ta wordo maneha manera cu mester ta. 



Tur esaki pa motibo cu Bikker mes no tin e curashi, no 
tin e conocemento pa percura p’e hendenan cu ta maneha 
e organisacionnan aki, ta in place y cu nan por carga nan 
responsabilidad. 

Otro tema delicado pa loke ta trata husticia ta con un Minister 
por sinta gaña un pueblo y nos a trece esaki dilanti na varios 
ocasion, pa loke ta trata ‘toque de queda,’ gañando pueblo cu 
nan ta actua contra di hendenan pa motibo cu mester preveni 
plamamento di corona virus, mientras cu ningun momento esaki 
tabata e intencion. 

Simplemente kier a abusa di hende, limita derecho di hendenan. 
Pa colmo ora cu Minister Bikker bin dilanti y insinua cu e t’e 
mihor Minister di Husticia cu Aruba a yega di conoce pa motibo 
cu e por cende trucknan di brandweer cu Pif-Paf y cu lo tin 
hende jaloers riba e logro aki. 

A bira tempo pa Minister Bikker ‘wake up and smell the coffee,’ 
lanta riba y realisa bo mes cu e pais aki a sigui desaroya, mundo 
a sigui desaroya y loke bo ta haciendo simplemente no por. 

Mi ta hopi cla na momento cu mi a yega di bisa y ta bolbe bisa, 
cu tur hende ta keto cu e bagamunderianan cu e Minister aki ta 
haciendo, tur hende tin pasenshi pero ora cu tin otro Gobierno, 
nos tin duda lo sinta cu tur hende, scucha tur loke no a wordo 
haci. 

Nos lo hiba dialogonan cu tur hende, sin necesidad di 
demostracion of destruccion di propiedad pa yega na solucionnan 
cu e Minister aki a priminti, pero nunca a logra di haci. 

Mi kier ta bon cla den algo cu Minister Bikker, esta cu no tin 
ningun hende j aloers aki na Aruba p’ e mal trabou cu e ta haciendo 
ya cu mi ta sigur cu no tin ningun hende na sano huicio, cu por 
ta jaloers di un mal trabou cu a wordo haci p’e Minister aki,” 
Parlamentario Arthur Dowers a declara. 

Cuerpo di Bombero y Freewinds ta 
traha nonstop pa proteha nos yiunan 



Cuerpo di Bombero y e Ministerio Boluntario di Free- 
winds ta trahando duro pa aleha e virus COVID 19 di nos 
muchanan dor di desinfecta nos scolnan cu D7 prome cu 
nos muchanan cuminsa scol proximamente. 

Esaki ta hopi importante, specialmente p’e muchanan di 
kleuter, ya cu nan ta mas vulnerable. E necesidad di man- 
tene nos hubentud saludabel mester wordo enfatisa mas. 

Un major cu a presencia e limpiesa a bisa: “Di mi banda 
mi mester bisa, danki p’e buki di “Stay Well” y tambe un 
danki n’e tripulacion di Freewinds y Cuerpo di Bombero pa 
desinfecta e scol di mi yiu. Mi yiu por bay bek scol awor. Mi 
ta sintimi sigur y mi yiu tambe. Danki di curason.” 

Sr. Alfredo Andrade di ‘Aruba Firefighters” a bisa: “Mi ta 
sintimi bon. E reaccion y comentario positivo di e maestro- 
nan y e mayornan ta lagami sinti cu mi ta yuda. Nos ta 
trahando den un direccion positivo y nos ta contento cu nos 
por haci un diferencia. Tur e bomberonan ta sinti asina.” 
Hunto cu e trabou di desinfecta tur scol a haya un cantidad 
di e buki “How to keep yourself and others well.” 

E bukinan hunto cu e videonan simpel y informativo riba e 
Stay Well website (https://scientolo gy.org/ stavwell) lo duna 
maestronan un herment efectivo pa mustra e muchanan 
con pa keda sigur den e temporada aki. 

E ta un trabou inmenso pa haci. N’e momentonan aki 24 
scol a wordo desinfecta y nan ta sigui haya hopi mas peti- 
cion. Cuerpo di Bombero y Ministerio di Boluntario di Free- 
winds lo haci tur posibel pa cumpli cu e peticionan cu ta 
drentando den e lucha pa seguridad pa nos muchanan. 

Aruba Scholarship Foundation (ASF) 
ta mantene e becanan existente, 
pero no ta otorga beca nobo e aña aki 

Directiva di Araba Scholarship Foundation ta 
lamenta cu pa motibo di su situacion financiero, a 
scoge, despues di hopi deliberacion, pa no ta otorga 
beca na aplicante nobo cu lo sigui un estudio supe- 
rior e aña academico 2020-2021. 

ASF ta enfatisa cu e becadonan existente cu aplica 
pa extende nan beca, cumpliendo cu e rekisitonan di 
ASF, si ta keda cu nan beca. 

Comunidad di Araba a confronta inesperadamente 
e pandemia COVID 19 cu tabatin y tin consecuen- 
cia hopi serio pa Aruba en general. Indudablemente 
esaki tambe a toca ASF. 

Directiva di e fundacion tabatin planea pa organisa 
e aña aki un forma di recaudacion di fondo masha 
particular pa sigui yuda e aplicantenan nobo tambe 
e aña academico 2020 -2021, manera el a haci desde 
lansamento di ASF 32 aña consecutivamente. 

Mirando e hecho cu COVID 19 a debilita nos eco- 
nomia, lamentablemente Directiva, obligatoria- 
mente, a dicidi actualmente pa pospone e ehecucion 
di e plan di recaudacion di fondo te otro aña. Esaki a 
haci cu e situacion financiero di ASF pa otorga beca 
nobo no ta factibel e aña aki. 

Otro aña 2021-2022 ASF lo continua cabalmente cu 
su programa di otorgamento di beca existente y di 
beca nobo. 

Actualmente ASF tin 17 becado den exterior cu ta 
studiando cu hopi exito y cu ta cumpli cu tur rekisi- 
to academico. ASF ta sumamente orguyoso di nan 
prestacion halto y ta felicita nan tur y tambe nan 
mayornan pa nan sosten. 

ASF ta yama danki tambe na tur cu a sostene ASF 
den e añanan cu a pasa y cu nos ta sigur cu lo con- 
tinua sostene ASF pa den futuro nos por yuda mas 
hoben Arabiano realisa nan soño pa sigui un estudio 
superior. 

Finalmente un elogio y gradicimento na tur miem- 
bro di Directiva, kendenan ta boluntario hopi dedica 
cu ta duna nan aporte maximo na bienestar di nos 
hobennan, Frits Goedgedrag, Presidente di Aruba 
Scholarship Foundation a duna di conoce. 


Entrante awe dialuna 

Tur taxista y chauffeur 
di autobus por busca 
e plachinan X y B na 
Departamento di Impuesto 

Sigui e schedule pa sa cua numberta na tumo 

Entrante awe dialuna, dia 1 di juni, Departamento di Impuesto lo 
cuminsa otorga e plachinan di number TX y B di aña 2020. 

Tur taxista y chauffeur di autobus por acudi na balie 6 na oficina 
principal na Camacuri. 

P’e servicio aki Departamento di Impuesto ta mantene e siguiente 
schedule. 

Schedule pa taxista 

1 te cu 4 di juni 2020 


Fecha 

1 dijuni 

2 di juni 

3 di juni 

4 di juni 


Ora 

7:45 am - 11:30 am 
7:45 am - 11:30 am 
7:45 am - 11:30 am 
7:45 am - 11:30 am 

1:15 pm - 3:30 pm 


Number di TX na turno 

TX-1 tecu TX-100 
TX-101 tecu TX-200 
TX-201 te cu TX-300 
TX-301 te cu TX-450 


Stimami. Sterilisami. 

CUALKIER PERSONA CU E 
NECESIDAD Dl STERILISA SU 
CACHO OF PUSHI POR PROBECHA 
Dl E PROCRAMA AKI DOOR Dl 
RECISTRA NAN MASCOTA NA 

www.stimamisterilisami.com 

PA NAN RICIBI UN NUMBER Dl 
RECISTRACION. CU E NUMBER EY 
POR HACI UN CITA NA CUALKIER 
VETERINARIO NA ARUBA Y BIN NA 
REMARCA PA RICIBI E 

50% Dl DESCUENTO! 


ta e Solucion! 

Hobencito hinca na entrada di Palm Beach Plaza 






DIASABRA anochi den careda di 8’or, 
Polis ta bay Palm Beach Plaza unda un 
persona lo a wordo hinca. 

Na yegada di Polis, nan a bin topa cu un 
hoben cu lo a wordo hinca cu sambechi. 
Segun nos a compronde e hoben hinca lo 
ta entre 15 cu 20 aña. E herida lo ta n’e 
parti drechi altura di su sleutelbeen. 

N’e sitio por a scucha cu esun cu a comete 
e acto aki lo ta flaco y a bandona e sitio 
riba bicicleta. 

Direccion no ta conoci.Ambulance a pre- 
senta y a transporta e hoben pa Hospital. 
Mientrastanto Polis a bay tira bista rond 
den casnan di pueblo na Noord. 

Kico t’e motibo cu a conduci n’e acto aki 
no ta conoci, pero alabes por mira den di- 
reccion di problema di gang. 

Parlamentario Alan Howell (POR) 

Mocion aproba na defensa di e werksternan di scol 



E mocion pa apoya e werksternan ta bisa lo siguiente: Conside- 
rando cu e servicio di e werksternan na scolnan ta indespens- 
abel; cu awor cu Covid-19 e higiena ta masha importante na 
nos scolnan; cu higiena ta importante pa nos maestro- y stu- 
diantenan; cu manda mas di 100 werksternan cas den e crisis 
aki lo ta devastador pa nan financieramente. 

Ta dicidi pa urgi Gobierno pa sondia tur posibilidad pa bin cu 
un solucion p’asina evita cu e werksternan perde nan trabou. 


DIAMARS siman pasa durante reunion 
publico pa atende e tema di enseñansa, 
Alan Howell a presenta dos mocion den 
nomber di fraccion di POR cu ta para pa 
bienestar di dos grupo diferente den co- 
munidad, pero ambos den e area di edu- 
cacion. 

E prome tabata concentra riba nos stu- 
diantenan, y e di dos riba un grupo vul- 
nerabel cu ta esencial pa no solamente 
nos studiantenan, pero tambe pa mae- 
stro y scolnan en general, e werksternan 
di scol. 

Howell a indica no solamente den e re- 
union aki, pero ya caba for di basta tem- 
po cu e werksternan por conta cu su sos- 
ten y cu e lo haci tur lo posibel pa evita 
cu nan perde nan trabou. 

Di e forma aki el a presenta un mocion 
cu a wordo aproba p’e partnernan den 
coailicion y tambe e miembro indepen- 
diente, pero lamentablemente, un biaha 
mas por mira con un fraccion di AVP a 
prefera di no para na banda di bienestar 
di e werksternan. 

Un biaha mas nan a mustra cu nan no 
por kita nan pechi politico y apoya un 
grupo asina importante manera t’e werk- 
sternan. 


Manera por lesa, e mocion aki no ta menciona ningun partido 
politico ni accionnan politico, ta simplemente pidi Gobierno 
pa bin cu un posibilidad pa evita cu e werksternan perde nan 
trabou. 


Lamentablemente esaki no a pasa na un manera unanime 
den Parlamento, pero tog a logra wordo aproba. “Mi lo sigui 
monitorea e situacion pa sigura cu enberdad e werksternan 
mantene nan trabou”, Alan Howell a finalisa bisando. 



-Mainta 

#1 Online 


PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 
noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 

Booshi Wever: 

No mas malgastamento di placa, 
pero inverti den prioridadnan 
realisabel y duradero na 
beneficio di habitantenan di 
Parkietenbos y di agricultornan 


UPP ta constata cu Minister Marisol 
Lopez-Tromp no ta haciendo nada otro 
cu continua cu e mesun un maneho di 
su predecesor Otmar Oduber. Aruba ta 
den un crisis financiero grandi, acelera 
p’e pandemia di COVID-19. Salarionan 
ta wordo corta y hopi t’esnan cu a perde 
trabou den sector priva y manera ta nada 
e Minister ta insisti di sigui hasi uso di e 
servicio di un abogado di Corsou usando 
mentiranan pa purba di hustifica esaki. 

Nos a mustra cu den e departamento di 
DIP mes tin 2 hurista y otro dos hurista 
consultants, sin lubida e alrededor di 
100 abogadonan cu conoce e materia pa 
haci e trabou relativamente facil aki. E 
Minister parce no ta realisa cu nos ta den 
un tempo cu Gobierno no por ta malgasta 
placa cu no tin, pero parce cu pa partido 
POR “the sky is still the limit,” segun 
Booshi Wever. 

Escogencia pa prioridad y intencionnan 
robes no ta stop aki. Un otro prueba ta 
cu e Minister un dia prome cu e caso 
di un habitante di Parkietenbos contra 
Gobiemo a wordo trata, ta core firma un 
contracto cu un compania local pa loke ta 
trata e trabounan na Sero Teishi. 
Intencion parce di no ta pa yega na un 
solucion definitivo pa Dump, pero pa 
trata na influencia e resultado di e caso 
sumario aki. 

Mientrastanto asuntonan urgente cu ta 
cay bou su cartera, no tin solucion ainda. 
Banda di e DUMP di Parkietenbos cu 
keto bay ta na candela y Sero Teishi cu 
ta sigui manda holor desagradabel, tin 
keto bay e situacion di SERLIMAR mes 
cu ta na rand di un bancarota definitivo, 
un incinerator chikito cu ainda no por 
cuminsa funciona y tur e 3 plantanan di 


RWZI-nan cu ta keto bay den un estado 
super malo. 

Na september 2018 caba e Minister 
anterior, Otmar Oduber a wordo mustra 
riba e falta di mantencion di e RWZI na 
Bubali y cu mester haci algo hopi urgente 
riba e plantanan aki. Pero ex-Minister 
Otmar Oduber a ignora e conseho di 
DOW y a escoge pa previlegia un amigo 
sponsor cu e “rest fonds” di FDA cu por 
a mitiga e situacion peligroso n’e RWZI- 
nan. 

A hinca e placa den saco di e sponsor 
aki pa compra di un incinerator chikito 
cu despues di casi un aña ainda no ta 
den funcion. Y esaki no ta motibo di un 
boycot manera t’e caso di B&L pero paso 
a cumpra un PORkeria, Booshi Wever a 
laga sa. 

E escandalo di esaki ta conoci y como 
ciudadano e ta haci entrega di un keho 
oficial di compcion na Ministerio Publico. 
Pa colmo awor nos tin comprendi cu dor 
cu SERLIMAR no tin placa, kier pasa 
e operacion den man di un compania 
priva. Pregunta ta cu si e compania aki 
lo bay haci’e pomada of atrobe e pueblo 
lo mester bay paga pa e previlegiamento 
di un sponsor cu SI ya caba a haya su 1.8 
MIYON florin? 

Tin dos motibo pa atende cu e RWZI- 
nan. Na prome lugar expertonan a adverti 
cu e mantencion ta importante pa evita 
un desaster ecologico como tambe p’e 
industria di turismo. Esaki lo nifica un 
inversion di alrededor di 15 miyon florin, 
placa cu no tin. E di dos motibo tin di 
haber cu desaroyo di nos agricultura. 
Ultimamente tin un promocion grandi 
pa stimula agricultura, pero un di e 
problemanan grandi ta e scarcedad di 
awa na Aruba. 


I 



Awa no ta yobe, damnan ta bashi y awa di 
WEB ta caro. Cu plantanan di RWZI den 
bon condicion, lo por a uza e awa aki pa 
agricultura. 

Mester evita pa bay atrobe en busca di 
un solucion ad-hoc. Cualkier solucion 
mester ta a base di un plan integral cu ta 
regarda na prome lugar procesamento y 
recogemento di desperdicio na unda ta 
inclui e dump na Parkietenbos y RWZI. 
Aki nan di UPP lo urgi e Minister pa 
atende di nobo cu un solucion na unda 
ta inclui Bouldon & Lawson. Ta conoci 
cu tin por lo menos 3 conseho pa pone 
e planta di WasteAway di B&L den 
funcionamento bek. Nos sa cu nan a haci 
un investigacion caba riba peticion di e 
Minister anterior y cu nan solucion lo no 
ta di e costoso ey. 

Tin scarsedad di placa pa inverti den 
proyectonan cu ta di sumo importancia 
manera nos a menciona den e articulo aki 
y p’esey no ta aceptabel pa (mal)gasta 
placa na prioridad y intencionan robes. 
Tin un plan integral traha caba cu ta un 
plan total cu ta encera alabes yenamento 
di e buraconan cu tin na Aruba cu a 
ser coba pa saca santo, grijs y piedra 
cu FLUFF. E plan aki mester wordo 
adapta na circumstancianan nobo cu ya 
den pasado a pensa con pa soluciona no 
solamente e problema di Dump, pero 
tambe esun di e RWZI-nan cu lo trece 
e solucion realisabel y duradero cu lo 
nifica no solamente un alivio p’e pueblo 
di Parkietenbos, pero tambe pa nos 
agricultoman cu por haya awa cu nan por 
usa y na un prijs razonabel, segun Booshi 
Wever, lider di UPP. 








Dialuna, 1 Juni 2020 


AWEMainta 


ll 


Chauffeur a dal cura di cas kibra 






DIADOMINGO mey anochi Polis a wordo 
pidi panort di WEMA na Ponton. E motibo 
tabata cu un compania di seguro tabata at- 
ende un chauffeur, pero dado momento el a 
cuminsa haci fastioso. 

Segun nos a compronde e chauffeur na stu- 
ur di e auto Toyota a drenta e caya panort 
di WEMA y a dal contra un cura, kibrando 
esaki. E1 a sigui core y para un poco mas 
pabou. 

A resulta cu e chauffeur ta bou influencia, y 
e ta keda bisa cu ta un otro auto a dal’e bay. 
Pero esaki no t’e caso. Eynan ta unda cu 
Polisnan a cay aden y a bay over na detene 
pa core auto bao influencia. 
Transportwagen a ser pidi y na yegada a 
transporte pa Warda di Polis. 

Ni maske cuanto Polisnan a bise cu e no mag di stuur auto, 

Na final Polis a detene e chofer y bisti'e su tapaboca 




DIASABRA mey anochi, esnan riba caya y cerca di 
Eagle Beach por a mira un grupo hopi grandi di hende, 
para ta bebe y toca musica. Toke di Keda a keda elimi- 
na y fiesta a cuminsa. 

Trafico te hasta a pega, di tanto auto cu tabata drenta 
e caminda parti paden. 


Unicamente cu e tabata bin cu diferencianan di opinion 
cada biaha. 

Mirando cu e ta bou influencia Polisnan a bise cu e 
dama mester stuur y su persona lo tin di sinta na ban- 
da. Berdad e dama a subi na stuur y e cabayero a subi 
na banda. 


Un grupo di Polis a yega y na un manera ordena y co- 
ordina a bisa tur hende presente pa bay di e sitio. E 
multitud na un bon manera a sigui ordo di Polis y poco 
poco tur hende tabata bay. 

Ora cu tur auto a bay di e lugar a ripara cu a keda 1 
auto, un Chevrolet color blanco atras. A lusa rond y 
poco mas pabou bou di un palapa nan a mira un pareha. 

E pareha tabatin un speaker grandi cu waya largo con- 
tecta n’e auto. Tambe nan tabatin algun boter di alco- 
hol. Polisnan a papia cu ambos, bisando nan cu nan 
tambe mester di bay di eynan. Berdad e cabayero bou 
influencia a cuminsa piki tur cos hiba na auto. 

Mientrastanto e ta keda bisa e agentenan un monton di 
cos, e no tabata usa palabranan malo. 


Polisnan a keda un rato ta papia y basta minuut a pasa 
y e auto no a move. 

Bou wowo di tur hende n’e sitio y con el a logra haci’e 
no ta conoci, e cabayero tabata na stuur cla pa subi ca- 
minda burachi. 

Di biaha Polisnan a bay n’e auto y a bisa cu e no ta per- 
miti pa stuur, y e momento ey Polisnan a bahe for di e 
auto y ta bay over na detene. Nan a bisti’e su tapaboca 
y a pone den boei wardando Transportwagen. 

Pa loke t’e dama posiblemente e lo no sa stuur a baha y 
cana bay nort subi un otro auto bay, lagando su pareha 
sinta abou den boei cu su tapaboca bisti. 
Transportwagen a yega y a hibe Warda di Shaba, unda 
e lo a permanece den cel te ora su haltura pasa. 

Polis a laga chauffeur di pick up na pia 




DIABIERNA anochi Polis a wordo in- 
forma di un pick up color preto, dobel ca- 
bina coriendo basta malo, y cu e lo a dal 
un auto tambe. 

Mesora Polis a bay unda nan a bisa e auto 
lo tabata bayendo. A papia di rotonde di 
Ponton bay abou y despues e lo a bay nort 
direccion Pos Abou na rotonde di Bushiri. 

Yegando Pos Abou, Polis a logra stop e. 
E chauffeur a splica cu e otro auto cu e lo 
a touch ta di dje tambe. Aparentemente 
un familiar/pareha lo tabata keda core su 
tras. 

Anto debi n’esaki e lo manda/hala e pick 
up contra e otro auto y aki lo a surgi e 
problema. 

Pues su familiar/pareha mes aparente- 
mente lo a avisa Polis. 

Mirando cu e pick up tabatin un sla parti 
dilanti a pidi presencia di Polis di Trafico. 
Na yegada di e agente e lo a controla un 
ke otro y despues debi di algun iregulari- 
dad a kita yabi di e chauffeur. 

Pues nan a keda na pia y lo mester a mira 
con nan ta yega nan destino. 

Chauffeur a perde control completo riba 
su BMW y termina contra un pal'i lus 



DIADOMINGO atardi den careda di 4’or, Polis a bay 
riba e caminda di Jaburibari cu ta bay pa Calabas, pa 
un auto cu a dal contra un pal’i lus. 

Na yegada Polisnan a topa cu un BMW color blau pega 
contra un pal’i lus, y parti di e pal’i lus ta kibra. 

E chauffeur tabata ok y a splica Polisnan kico a pasa. 
Un impacto tabata hopi fuerte por cierto. 

ELMAR a wordo poni na altura pa presenta y traha 
riba e wayanan cu a keda colga tambe riba caminda. 

Comision Futuro a constata con ex Prome Minister, 


Xpresa 

bo mes 


Nel Oduber den un articulo a 
caba cu Hulanda y scupi su gal 
hasta contra e Rey di Reino 

Palabranan di un independencia pa Aruba a 
cay, ayo pasaporte Hulandes 

Pa: Atan Lee 


TA custumber caba cu ex Prome 
Minister, Nel Oduber den tur su ar- 
ticulonan ta critica y rebaha Hulanda, 
cu e unico deseo pa Aruba ta un pais 
independiente, sin defensa y sin un 
pasaporte reconoci. Esaki tambe ta 
deseonan cu semper y te un poco dia 
pasa a sali for di un ex Minister y te 
ainda consehero di e actual Gobierno, 
Otmar Oduber 

Den e articulo e ex Prome Minister 
ta critica cu Hulandesnan antes ta- 
bata disfruta di buitenlands verlof di 
6 luna na Europa, pero e ta lubida cu 
hopi Arubiano di e tempo ey tambe por 
a goza di e previlegio aki. Cuanto em- 
pleado di Gobierno di e tempo ey sea 
ken sea tambe a disfruta di un bui- 
tentlands verlof bon mereci. Hopi di 
nos grandinan ta agradecido p’esaki y 
tabata un ocasion pa nan por a goza 
di un vakantie. Aruba tabata por, debi 
cu nos tabatin un situacion financiero 
stabil. Awor esaki no por mas, ta sola- 
mente politiconan cu a bay cu pensioen 


y cu pago di un overbruggingstoelage 
miyonario por goza di e previlegio aki. 

Enberdad cu na Hulanda tambe tin 
hopi corupcion, pero nan ta ser castiga 
y hasta na momento cu un Ministro o 
politico faya den su maneho e ta tuma 
su retiro, manteniendo honor na su 
mes. Aki na Aruba nunca esey a yega 
di sosode, hasta na momento cu ta con- 
stata fraudenan cuantioso, tog nan ta 
keda na poder den tur Gobierno. 

Stop di wak den cura di otro hende y 
tapa bista pa tur e abusonan di poder 
cu a tuma lugar, despues di Status 
Aparte. 

Ex Prome Minister mester a tira y 
mustra dede riba Hulanda, pero ta- 
bata mihor cu e dede ey el a dirigi’e 
den direccion di nos pais. Mal maneho 
di tur Gobierno awe tin Aruba den un 
pobreza total. 

No solamente nos Aruba no tin placa, 
pero tin un pobreza grandi entre nos 
hendenan y un Aruba sumamente 
caro, comestiblenan a subi barbare- 
mente. 

Ex Prome Minister, Nel Oduber a fix 
pa su esposa tin spanan den practica- 
mente tur hotelnan di nos pais y otro- 
nan? Bo por haci bon uso y mal uso di 
poder? Placa ta yama placa? Esey ta 
traha pa pueblo? Enbez di sinta crit- 
ica Hulanda, lora manga di camisa y 
drenta pueblo yuda nan den nan po- 
breza. 

Ora bo por come na grandi y biba na 
grandi, bo ta biba lubida cu kisas e 


mesun hendenan cu awe ta pasando 
den un pobreza increibel t’esnan cu a 
yuda cu awe bo tin un pensioen y over- 
brugginstoelage di miyones y miyones. 

Mi ta pidi ex Minister, medionan, 
pueblo di Aruba y google y busca “25 
jaar Status Aparte Een politiek Para- 
dijs”, scrirbi pa sr. Armand Hessels 
y Henry Coffi. Aki pueblo lo haya e 
prueba real di e abusonan cu a tuma 
lugar cu tur politico despues di Status 
Aparte, na unda nan a cobra miyones 
y miyones na overbrugginstoelage y 
den un anochi laat scondi nan a pasa 
e ley aki unanimamente y tambe pa 
nan por a bay goza di un pensioen mi- 
yonario. Aki no ta Comision Futuro ta 
bisando e berdad, pero e personanan 
cu a scirbi e buki aki, haciendo estu- 
dio, sacando informacionnan di tanto 
ARA, Raad van Advies, Banco Central 
y otronan. Esaki tabata 10 aña pasa, 
ta cuanto mas a bin aserca? 

Sin Hulanda nos no por sobrevivi, 
nos no tin un defensa respalda dor di 
NATO y un pasaporte reconoci mundi- 
almente. 

Esnan cu ta desea pa yuda por inscribi 
na e-mail:atanleesr@gmail.com . 

Hunto y uni nos por garantiza nos 
pais un bon futuro, liber di corupcion, 
fabornan politico, overbrugginstoelage 
y pensioennan miyonario. 
Independencia nunca, pasaporte Hu- 
landes pa semper. Ta opinion di Comis- 
ion Futuro encarga cu referendum na 
Aruba pa un Gemeente. 

MVTSV/ 


MVT8V 



Aruba Bank N.V. 
solidario cu Mi Voz ta 
Bo Voz a haci entrega di 
varios caha di comestibel 

Aruba Bank a uni su mes n’e Food Drive di Mi Voz ta Bo Voz, 
diadomingo ultimo. E banco a haci entrega di caha di comes- 
tibel na bienestar di esnan den necesidad riba nos isla. 
Esnan cu lo ricibi e ayudo ta famianan socialmente desfabo- 
reci na Aruba y esnan cu a haña nan mes den circunstanci- 
anan di bida particularmente dificil durante e pandemia di 
Coronavirus. 

Segun Sharon Fránkel-de Cuba, Managing Director di Aru- 
ba Bank N.V.: “Nos ta den un situacion sin precedente. Hopi 
famia ta haña nan mes den circunstancia di bida extremada- 
mente dificil. 

Aruba Bank ta sigui yuda comunidad continuamente, mane- 
ra nos a bin ta haci for di prome cu e pandemia. Nos ta gradici 
e organizadornan di e Food Drive di Mi Voz ta Bo Voz pa trece 
companianan manera nos hunto y responde na necesidad di 
nos hendenan na tempo“. 


Chauffeur burachi a causa accidente riba Rotonde di Paperdip 



DIASABRA madruga Polis a wordo pidi na un cas situa 
riba Rotonde di Paperclip, unda un accidente a tuma lugar. 
Na yegada di Polis, a compronde cu ta un Nissan March pa 
un of otro motibo a baha for di e rotonde y bay dal un SUV 
staciona. Na yegada di Polis, nan a constata cu e chauffeur 
ta burachi y a detene mesora. Por mira cu Toke di Keda no 
tabata vigente mas. 

Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

Pa tur isla via Córsou... 

Dia 3 di juni awor KLM ke reanudá buelonan 





WILLEMSTAD - Di acuerdo cu Peter Elbers, kende ta 
Director General di KLM den declaracionnan pa Aviation 
News Magazine, KLM lo tin intencion di reanudá su 
programa di buelo limitá pa Córsou, Aruba, Sint Maarten 
y Boneiru dia 3 di juni awor. Tur e buelonan ta pasa via 
Córsou. 

E compania aki ta reactivá su programa di buelo mas tempran 
pa midi con grandi e demanda pa ticket ta, special awor 
cu agencianan di biahe y publico Hulandes ta reclamando 
buelo pa bay cu vakantie durante verano. 

KLM lo tuma tur medida di separacion durante buelo y 
promé cu salida di cada buelo pa tur cos bay mas sigur 
posibel. 

Cuminsando dia 3 di juni, si autoridadnan di aviacion na 
Corsou pérmiti, lo tin dos buelo directo pa siman te dia 5 di 
juli destino Córsou y di aki ‘e otro islanan. 

Tur diabierne lo tin un buelo pa Sint Maarten, un buelo pa 
Aruba riba diabierne y un pa Bonaire riba diahuebs cu ta 
retorna pa Hulanda via Córsou. 

Durante e periodo di lockdown na Córsou, KLM a sigi 
bula entre Schiphol y Córsou pa trece personal medico y 
material medico.Na tur nan a transportá 500 tonelada di 
material y tabatin mas cu 20 buelo di repatriacion pa recogé 
pasaheronan cu a keda pegá riba nos islanan. 


Si tur cos bay di acuerdo cu plan e programa di buelo ta lo 
siguiente. 


Route 

Vlucht 

Dag 

Info 





AMS-CUR 

KL733 

wo/za 


CUR-AMS 

KL734 

do/zo 


AMS-AUA 

KL783 

za 


AUA AMS 

KL784 

za 

*via CUR 

AMS-BON 

KL785 

zo 


BON-AMS 

KL786 

zo 

*via CUR 

AMS-SXM 

KL789 

vr 


SXM - AMS 

KL790 

vr 

*via CUR 





© Reismedia 





Por lo general biaheronan cu kier biaha for di cualkier isla 
pa Schiphol por haci esaki via Córsou riba tur e dianan cu 
tin buelo. 

E programa no ta definitivo ainda, pero ta depende si 
autoridadnan di Salubridad lo habri frontera aereo pa turista 
drenta. KLM ta usa Airbus A30 cu tin 262 asiento. Na juli 
TUI lo reanudá su programa di buelo. 

A$fra 

0 ?UH&UZl 

"Señorta mi wardador,puesmi'ntin falta di nada: 

Den cunucu di yerbe berde, E ta ponemisosega . 

E ta hibami na awatranquil,pa mi bolbehañaforsa" 

Salmo 23:1,2,3 

Cu honda pena pero conforme cu boluntad di Dios pero alavez 
agredecido pa tur locuale a significa y hasi pa nos, nos ta 
anuncia fayecimento cristianamente di: 



Sra.Zenobia Maria Ras-Werleman 

Mihorconocicomo "Maria di Chio /Chichi" 

*29-10-1958 +25-05-2020 

Na nomber di su: 

Esposo: Cecilio Ras 

Yiunan: Feliz Ras y Jennifer Gamez 

MarycellyRas y Marc Maduro 
Su unico nieta: Marylaine Maduro 
Rumannan: Tina Werleman 

Chano y Aida Werleman 
Tokki y AuzendaWerleman 
Julio Werleman (rumanstima) 

ItaWerleman (rumanstima) 

Faustina y JohnnyKoolman 
Betty Werleman 

Omo: Federico y Nena Danje 

Tantanan: Andrea Werleman y Famia 

Maria y PanchicoWerleman y Famia 
Madrina:Vera y Vito Ramos 
Swa y cuña (nan): Jacentha y Maikel Ling 

Bettoy + Maria Ras 
Cochi Ras 
Pedro Ras 

Toon y Norinda Ras 
Clarita y MoonchiWerleman 
Chinto Ras 

Sabeth y +BebeTromp 
Chiana Ras 

Maria y + Felepito Caster 
Deta Ras 

MundoyGerry Ras 
Fina y RonnieTromp 

Iha: Chico Ras 

Subrino(a) stima:Marvin, Stephany y Yanaika Ras 
Amistad di cas: 

Nanette y Andrienne Croeze 
Anthony y Isa 
Wilson y Famia 

Sobrino(a)nan ,primo(a) nan,comer y compernan 
,suegro(a),amigo (a) di cas,bisiñanan,conocirnan y famiananna- 
Hulanda. 

Su ex-coleganandi 

:CasSjabururi,ScolPreparatorioWashington,Colegio EPI(OLC y 
STAFF) 

Demasfamia: 

Ras,Werleman,Danje,Maduro,Tromp,Ling,Caster,Koolman,Bareñ 

o,Gomes,Croeze, 

Gamez,Franken,Heronimo,Dijkhoff,Emerenciana,Bello,Romney,S 
tatia, Herreira, Duvant,Spinola, 

Richardson,Oduber,Angela,Henriquez,Rollock,Danjo,Paesch,Rui 
z y demasfamia ta invita tur amigo(a)nan,bisiñanan y conocir- 
nan pa asistinaacto di entierocual lo tumalugar 

Dialuna 1 di Juni 2020 

E restonan mortal lo ta resposando den misa Imaculada 
Concepcion for di 2:00 pa 4:00 di atardi ,sigui pa un response. 
Despues saliendo pa Santana Catolico na Sta.Cruz. 

Nos disculpa si den nos momentonan di tristeza tin algun famia 
cu nos pora lubida di menciona. 


I Mamta 

£ ccxfrjt t)i Xoko 

Tel: 583-1400 Fax: 583-1444 



Aiifora 

- *y 

'ÇiM&uxC ‘tfyome & 

2 Cor. 5:17 

'Un hende cu ta uni cu Cristo ta un creacion nobo. E 
cosnan di antes a pasa bai y loke ta nobo a yega/ 

Cu tristeza den nos curazon pero agradecido na Dios di a 
forma parti di su bida nos ta participa e fayecimento 
inespera di 



Roberto Agustino Croes 

"Robby" 

*24 augustus 1950 -127 mei 2020 
Na nomber di su: 

Casa stima: Cynthia Croes-Croes 

Yiunan di criansa: 

Natalie y Giovan Geerman-Geerman y yiunan 
Levy Geerman y Joase-Een van der Biest y yiunan 
Naomie Geerman y Leonard Koolman y yiunan 
Nietonan: 

Bjona, Aaron, Elisha, Isaac, Nelly y Lucas-John 
Rumannan: 

Farina y Bernardo Croes-Croes y yiunan 
Hedy Croesyyiunan 
Julieta Croes 

Angela y Jan Boone-Croes y yiunan 

Benoit"Benny"Croes y yiunan 

Carlos y Lissette Croes -v/d Linden y yiunan 

Cerilo Croesy yiunan 

Sobrinoy Sobrinanan 

Primo y Primanan 

Primo amigo: 

Charlie de Cuba 
Swa y cunanan: 

tThomas Croes y famia, Alexia Croes y famia, Rita y Lou 
Werleman-Croes y famia, tBea Croes y famia, Jordano 
Croes y famia, tTheo Croes, Robert"Roy"y Maria"llka" 
Croes-Wever y famia, Anchi Croes, Renata y Lucho 
Croes-Vargas y famia, Rudolfo "Dolfi"y Mayra Croes- 
Trompy famia 

Colleganan di Costa Linda Hotel y en especial collega- 
nan di Departamento di Matencion 
Ex Colleganan di Holiday Inn 
Famianan y Amigonan: 

Croes-Hassel, Boone, Van der Linden, Geerman, de Cuba, 
Vargas, Werleman, Mercera, Koolman, van der Biest, 
Wever, Mathilda, Kock, Arends, Goedgedrag, Lampe, 
Henriquez,Tromp, Williams, Bareño, Lee, Romero-Avila, 
Brete-Vrolijk 

Demas conocirnan y rumannan den Fe na Aruba, 
Hulanda, Merca, Guatemala, Colombia y Venezuela 
Ta invita pa acto di entiero cual lo tuma lugar na Royal 
Funeral Home diamars 2 di juni 2020 di 1 'or pa 3'or di 
atardi. Despues lo sali pa Santana Centraal Sabana 
Basora. 

Condolencia lo tuma lugar na Royal Funeral Home 
dialuna 1 di juni 2020 di 7'or pa 9'or di anochi 
Nos ta pidi disculpa si den nos tristeza nos por a lubida 
algun familiar of Amistad. 


Auj^ra 

‘ ÇiOtefud ‘*¥o*ne & 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 



Mario de Mey 

*15-01 -1949 - t28-05-2020 
Acto di entiero lo wordo anuncia despues. 




AnSora 


•°<y 


" PcMenaC ‘r¥a*He & (^nettuzton^ 


"Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di: 



Brigida Croes 

^07-10-1933 - +30-05-2020 


Acto di entiero lo wordo anuncia despues. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos rlba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















Diputado Tjin-Asjoe na Fruteria Union 



Diputado Elvis Tjin-Asjoe a hasi un bishita relámpago resientemente na Fruteria Union, 
situá den Kaya Andres A. (Chitu) Emerenciana na Nikiboko. Esaki a sosodé djis despues 
ku mesun dia e tabata serka Arie i Tessa Broerstra, dos hórtikultor hóben ku ta manehá 
‘Bon Tera’. E diputado a papia ku señora Patricia Martijn, propietario di Padi Fruteria 
Union, riba benta di bérdura ijrutanan produsi lokalmente. El a probechá regalá Patricia 
un saku di proménté ku el a haña na ‘Bon Tera’. 


Dudley Wedervoort di Finansa: 

Nota di maneho di kompra 
i destaho kasi kla 

Diskushon riba kódigo di vestuario 

Diputadonan fórsá 
pa bai bisti bachi 


ketu bai number unu! 


KARA BONERIANO 



Tessa Broerstra tin un par di aña kaba na Bo- 
neiru. E ta esposa di Arie. Huntu nan tin e 
plantashon Bon Tera. E ta un kara boneriano 
kaba. 

Ibotika na 

WARDA 

BOTIKA 
SABANA 

DJADUMINGU 

31 MEI 2020 

10:00- 18:00 

Leve te parsialmente nublá i seku 

Ta leve te parsialmente nublá i lo keda seku. E tem- 
peratura máksimo lo ta aproksimadamente 32°C, e 
temperatura minimo mas o ménos 27°C. E bientu ost 
ta moderá te basta fuerte, 4-5 Bft. 

Altura di ola: aproksimadamente 1.5 m (4-6 pia). 

* Altura di ola válido pa laman grandi 
Durante e temporada di orkan, KNMI ta vigilá mi- 
nusiosamente e Oséano Atlántiko den koperashon 
ku e National Hurricane Center (NHC). E pronóstiko 
mas resién ta disponibel via https://www.nhc.noaa. 
gov/ gtwo.php?basin=atlc&fdays=5 

Kaya di klenku 


di asfalt, no ta diferensiá 
hopi. Te asta tin awor un 
fábrika di klenku na Bo- 
neiru, ku di mes tambe lo 
mester ta den kontienda pa 
hasi un oferta mas barata 
ku klenku importá, pero ga- 
rantisando sf bon kalidat. 

E bida di un kaya di 
klenku ta bai muchu mas 
ku asfalt. Ademas e ta 
efisiente, den sentido ku 
por djis saka e klenkunan 
si ta nesesario por ehémpel 
pa pone of remplasá kabel i 
pipa, pa despues pone nan 
bék. 

Naturalmente pa kamin- 
danan largu lo sigui usa 
asfalt. E opshon di klenku 
ta pa karetera i kayanan 
sekundario. 

Ta bon pa menshoná ku 
meimei di dékada ochenta, 
probechando ku bolivar a 
kai na balor, a traha dife- 
rente kaya di betón den 
barionan di Boneiru. Frank- 
lin Crestian, ku tabata 
diputado di DOW e tempu 
ei, a probechá di e ‘momen- 
tum’. A traha kaya di betón 
den Playa Pabou i tambe 
Nikiboko Pabou. Tambe a 
traha e tempu ei e kaminda 
di Rincon pa Playa Grandi 
(Kaminda Gilberto Her- 
rera). Den mesun tempu a 
usa betón pa mihorá algun 
subida den Parke Nashon- 
al-Slagbaai. 

El Piedrologo B.V.I 

ta buska 

3 Metselaar 

- Minimo 2 aña di eksperensia 

pa info yama +599 785-3579 
email: elpiedrologobonaire@gmail.com 


PARTI Sl PASHON Dl MORTO 

Comision Dia di Betico i Clup 
Casibari ku hopi tristesa a 
tuma nota di fayesimentu di su 
compatriota hopi stimá 

Mario de Mey 

Na Nelly, yunan, nietunan i demas 
famia nos ta manda nos sentido 
palabra di pesame i hopi forsa. 

Ku Mario sosegá na pas! 



KRALENDIJK - Tin 
pensamentu hopi fuerte ta 
eksistf den seno di gobiér- 
nu di Boneiru pa bini ku un 
kambio di maneho den kon- 
strukshon di kaya, esta na 
lugá di usa asfalt, hasi uso 
di klenku. Klenku ta resultá 
di ta mas barata ku asfalt, 
ademas mas efisiente i du- 
radero. Kayanan di klenku 
ta bai mas tantu aña. 

Informashon di kua Ex- 
tra ta disponé ta mustra 
ku e pensamentu aki a ku- 
minsá haña mas forsa na 
momentu ku a konstrui e 
kaya ku ta kore di Kaminda 
Lagun pa e kompleho di 
JICN di klenku. Ta un kaya 
hanchu i ku ta kore dushi. 

No a dura masha ku 
gobiérnu a instruf un 
kontratista lokal pa usa 
klenku na dos krusada. 
Promé tabata na e krusada 
‘T’ di Kaya International i 
Kaya Libertador Gilberto 
(Betico) Croes, despues 
Hanchi Amboina ku Kaya 
Papa Cornes. 

E preis pa traha kaya di 
klenku, kompará ku kaya 





i.. ' 


Direktiva, Staff i Miembronan di SV Uruguay TITANS 
ta extende nos mas sinsero kondolensia na nos miembro 
Lenoc Melaan pa perdida di su Tata i ta desea hopi forsa 
na tur famia i konosinan. 




































iilithiHHU Djasabra 30 


mei 2020 



Diputado Tjin-Asjoe a bishitá Fruteria Union 


Fruteria lokal ta preferá 

bérdura lokal 


KRALENDIJK - Diputado 
Elvis Tjin-Asjoe a hasi un 
bishita relámpago resiente- 
mente na Fruteria Union, 
situá den Kaya Andres A. 
(Chitu) Emerenciana na 
Nikiboko. Esaki a sosodé 
djis despues ku mesun dia 
e tabata serka Arie i Tessa 
Broerstra, hortikultornan 
hóben ku ta manehá ‘Bon 
Tera’, ku tin un produkshon 
grandi di produktonan 
manera spinazi, kónkóm- 
ber sala, proménté, kouse- 
bant, etc. 

Bon Tera normalmente 
ta entregá produkto na ho- 
télnan lokal, ku awóraki 


ta será pa motibu di coro- 
navfrus. Nan lo ke entregá 
tambe produkto na su- 
permerkado i fruterianan. 
Parsialmente esaki ta soso- 
dé tambe. 

Patricia Martijn, propi- 
etario di Fruteria Union, a 
splika ku nan tambe lo ta 
dispuesto di pone produk- 
tonan lokal den nan baki 
i rékinan. Awor nan mes- 
ter importá bérdura i fruta 
for di eksterior, entre otro 
Republika Dominikano. Di 
mes nan ta habri tambe pa 
bende bérdura i frutanan 
produsf lokalmente. 


Fundashon Nawati 

ta partisipá fayesimentu di 

Enoc ‘Noky’ P. Melaan 

Bario di Nort a pérdé un bon hungadó 
di futból i di dominó. 

Forsa na famia, konosinan i bario di Nort kompleto. 

Pas na alma di Enoc Melaan. 


Dl OS TA AMOR 

Skritura: 1J uan 4:7 

"Stimánan, laga nos stima otro, pasobra amor 
ta bin di Dios; ..." v.7 (BS) 

Maria Teresa, un hóben sali di un famia modesto i 
ku bon sekurso ekonómiko, a asisti na un retiro den 
Siman Santu ku un amiga kreyente. Aki mi tabatin e 
oportunidat pa papia kuné tokante Hesus, kon E ta 
stim'é i a muri na su lugá riba krus. 

El a konta ku den su famia nan no tabata sa kiko e 
palabra amorta nifiká. Nunka su mayornan a yega di 
demonstrá kariño na dje i e no tabata sa kiko ta un 
abraso óf afekshon familiar. E no por a kere ku 
tin un hende ta stim'é, un hende deskonosf p'e ku ta 
dispuesto pa duna Su bida p'e. Na final di e komber- 
sashon, mi a invit'é pa aseptá Hesus komo su Salba- 
dor, i sin pensa dos bia el a habri su kurason pa Hes- 
us i a aseptá e regalo di amor, pordon i salbashon ku 
E ta ofresé. Maria Teresa a konta nos ku nunka ántes 
el a sinti berdadero amor, i ku esaki tabata e promé 
bia. Tabata un impakto grandi i importante ku a kam- 
bia su bida por kompleto; loke nunka ántes e tabatin, 
el a haña serka Señor. El a sinti su mes stimá! Huntu 
ku su esposo, Matias, Maria Teresa ta dediká su mes 
pa konta di e amor di Hesus na famianan i tur otro 
hende ku nan topa. Nan ta traha den e áreanan hu- 
milde di Mexico i nan a yuda pa lanta un orfanatorio 
na Costa Marfil. Danki Dios pa Su amor ku a yega na 
Maria Teresa, i despues na Matias. Danki Dios pa Su 
amor ku a transformá nan bida i a yena nan kurason 
i asina duna nan un vishon nobo ku nunka ántes nan 
a soña di dje. 

José Luis Briones, España Dios ta amor, i E ta stima 
abo i ami 

Saká for di: Alimento Pa E Alma, un produkshor 
di Trans World Radio Bonaire. 





Diputado Elvis Tjin-Asjoe huntu ku propietario di Fruteria Union Patricia Mar- 
tijn. 


Ku profundo tristesa pero agradesido pa tur lokual e la nifiká pa nos, nos ta 
partisipá fayesimentu di : 

Enoc Paulino Melaan 


mhó konosi komo Noki. 


Na nómber di 

su yunan: Quiona Winklaar 

Emeline Melaan 
Lenoc Melaan 
Eleyna Melaan 
Partner: Liduska Winklaar 

Mama: Geralda 'Ada' Melaan-Molina 

Tata: Lucio Melaan 

Rumannan: Luscarda 'Lucy' Melaan i Curtley 'Koki 7 Winklaar 
Cedric 'Lelek' Melaan i Taniuska 'Tani' Matthew 
Gilda Melaan i Preston Macaya 

Subrino/anan: Luxiriane 'Luxi' Winklaar (su ihá), Redric Melaan, Jedric Melaan 
Tantenan : Rugia (lula) Molina 

t Sabina Melaan 
Asinta Melaan 
Malvada Melaan 
Dorotea 'Dilia' Melaan 
Andresita 'Andy' Melaan 
Tionan: Donato 'Donni'Molina 

Alfred 'Freddy' Molina 
Enrique Molina 
Edilio Molina 
Felix Molina 
Siro 'MarsiaT Melaan 
t Pedro Melaan 
Karel Melaan 
Felipe 'Pipi' Melaan 
Fransisco 'Fransje' Melaan 
Boy Christiaan 

Primu i primanan. Suegro: Luis Winklaar Suegra: Swinda Hart 
Madrina: Doris Cicilia Padrino: Boy Thielman 

Famia: Melaan, Molina, Mercera, Cicilia, Semeleer, Anthony, Silberie, VanLangeveld, 
Winklaar, Hart, Macaya, Matthew, Janga, Hansen, Tromp, Beamont, Alberto, Thiel- 
man, Nicolaas, St Jago, Balentin, Abraham, Francees, Domacassé, Thomas, Evertz 
i De Jong. Amigu- i amiganan. Konosinan. 

Team di domino: The indiaans, Ahichi i Strea di Oro. 

Team di futból: SV Estrellas, SV Flamingo , SV Noort Vets i La Fama. 

Zaal futból: Undefeated, Reloaded i TNT. Team di Biljart: Azteca i its time. 

Trabou: Jo Riderstraat, Aron Construction, Delta Construction, Karpa Steel , Lian 
Xang i Melaan Construction (kompania propio) 


Un danki na tur ku a yuda den e buskeda di Enoc. I tambe un danki na e bruder- 
i zusternan. 

Si den nos tristesa nos a lubidá un famia óf konosi nos ta pidi nos diskulpa. 


Akto di entiero ta tuma luga djadumingu 31 mei na misa di Coromoto Antriol. 
Ta risibi bishita di kondolensia di l'or pa 3'or sigui pa un santu sakrifiso di 
misa despues pa santana katólikjo na Playa. 


Despues di entiero no por risibi bishita di kondolensia na kas. 

Michiel Bijkerk tokante destino di nos islanan: 

“Nos islanan ta konektá ku otro” 


KRALENDIJK - “Nos ta 
i semper tabata islanan ku 
ta konektá. Tantu Islariba 
komo Islanan ABC. Nos ta 
konektá tres kontinente, 
mihó bisa kuater: Europa, 
Afrika, Nort- i Sur-Amérika. 
Ta p’esei riba nos islanan 
a surgi un idioma ku ta 
konektá tur hende. Esei ta 
Papiamentu. Pero nos tur 
ta papia 4 idioma. Asina 
nos a konkistá nos lugá 
den Karibe. Nos kultura no 
ta europeo, ni afrikano, ni 
nort- óf sur-amerikano. Ta 
un meskla di tur tres i riba 
kada isla e ta nét un tiki 
otro. Esei ta un karakterfs- 
tika di tur archipiélago.” 
Esaki Michiel Bijkerk ta 


trese dilanti. 

Segun Bijkerk, e laso 
kultural aki a hasi nos men- 
talmente fléksibel. “Nos no 
ta doktrinario, nos no ta 
fanátiko di teoria- óf opin- 
ionnan rigido. Nos ta wak 
mas tantu kiko ta kumbini. 
Nos ta adaptá na kualkier 
situashon. Esei por kon- 
dusi na mediokrisidat, pero 
tóg nos a produsi diferente 
gigante. Nos ta menshoná 
dos so. Literatura: Boeli 
van Leeuwen. Deporte: An- 
drew Jones. Klaro ku tin 
hopi mas i riba diferente 
tereno.” 

Diverso 

Bijkerk ta sigui splika 



ku nos poblashon ta hopi 
diverso, pero tóg tin soli- 
daridat. “Ta bérdat ku nos 
islanan a drif for di otro 
un tiki, pero ménos leu ku 
ta parse. Den nos kurason 
nos sa ku e islanan aki ta 
pertenesé na otro. Pero nos 
no mester traha huntu mas 
manera ántes. Den pasado 
no a realisá ku e islanan no 
por tin un gobiérnu sentral. 
E motibu ta ku kada isla 
ta geográfikamente riba su 
kurpa i tin su propio sub- 
kultura. Sinembargo, esei 
no ta nifiká ku nos no por 
rekonsiliá i traha huntu.” 

“Ta probabel ku na final 
e islanan di un manera of 
otro lo resultá den un óf 
otro union karibense. Pero 
esei ta hopi leu ainda. Pa 
e siguiente 50 te 70 aña, 
integrashon den Hulanda 
(den Grondwet) ta mas 
mihó ku keda den e kurá 
di kabritu ku yama ‘Stat- 
uut’. Den esei nos a yama 
nos mes un ‘pais’, pero 
nos semper a karesé e tres 
elemento krusial pa ta un 
pais. Nos nunka no tabatin 
nos propio nashonalidat, ni 
nos propio defensa militar, 
ni nos propio relashonnan 
eksterior. Ki sorto di pais 
eseita?” 

Semi-pais 

Bijkerk ta sigi splika: 
“Ku otro palabra, ántes 
nos tabatin un semi-pais, 
di kua su nómber mes por 
a bisa ku e no tabata un 
pais. Antia por a bira un 
pais independiente, pero 
e semper a keda Antianan 
Hulandes, un semi-pais. Na 
Aruba nan no tabata kier 
esei mas, pero en bes di 
bira un berdadero pais na 
1986,nan a krea un semi- 
pais asta mas chikitu! Bon, 
Kórsou i St. Maarten tambe 


tabata kontentu ku esei na 
aña 2010. Pero awor un 
pandemia a dal nan i dire- 
pente nan ta deskubrf kon 
vulnerabel nan semi-pais 
ta. Nan lo no sali afó riba 
nan propio forsa. Oké, Hu- 
landa ta yuda, pero ta pone 
kondishon duru tambe. 
‘Never waste a good cri- 
sis!’, Hulanda ta pensa. I 
nan tin un tiki rason.” 

Segun Bijkerk, pero nos 
tampoko no mester dispidi 
e krisis aki. Pasobra Hulan- 
da awor tambe ta pusha pa 
kambionan estatal atrobe. 
I esei ta habri un kaminda 
pa nos. Pa hasi bon uso di e 
chéns aki, nos mester hasi 
dos kos: 

1) Na promé lugá, nos 
mester realisá ku nos no 
ta biba den siglo 19 mas. 
Hopi hende no por hasi esei 
ainda. Pero si nos ta sigui 
biba den pasado, nos lo 
keda pegá. Pasobra un pilar 
di salu no ta move. 

2) Na di dos lugá, e biaha 
aki nos mes mester sa kiko 
nos kier i uni tras di esei. 
Stóp di hunga politika ku 
esaki. Nos ta traha un bon 
plan, teniendo kuenta ku 
tur eksperensia bon y malu 
di pasado. Inkluso e ekspe- 
rensia di Boneiru. Pasobra 
Boneiru a hasi e eskoho ko- 
rekto na 2004, solamente 
el a wórdu elaborá malu. 
Awor nos tin un chéns pa 
korigi esei. 

Kontura 

“Ku esaki den mente 
nos ta proponé e siguiente 
konturanan: Un forma di 
koperashon inter-guber- 
namental fléksibel entre 
e islanan ABC- i e islanan 
SSS komo dos estado fed- 
eral apart dentro di Hulan- 
da, den Grondwet, a base 
di derechonan humano 
igual komo Derechonan di 
Reino, tantu derechonan 
sivil/politiko komo sos- 
ial/ekonómiko/kultural i 
ku supervishon di Reino 
riba tereno finansiero, at- 
ministrativo i hudisial. 
Órganonan paritario pa 
ehekutá Inspekshon di 
Impuesto, Enseñansa i Sa- 
lubridat Publiko”, segun Bi- 
jkerk. 

“No ta duna ónderstant 
sino trabou, a ménos ku tin 


indikashon médiko óf sos- 
ial. Lo no tin un Gobiérnu 
Sentral, pero si un Parla- 
mento komun pa tur 6 isla, 
di moda ku lo tin leinan 
básiko igual. Pues kada 
isla ta mantené outonomia 
legislativo máksimo i su 
propio gobiérnu kompleto. I 
kada isla ta mantené tambe 
su laso direkto ku Hulanda. 
Un solo poder hudisial pa 
tur 6 isla, manera ta e kaso 
awor.” 

“Un Korte Konstitush- 
onal, preferibel e Korte 
Europeo na Luxemburg. 
Integrashon den Union Eu- 
ropeo a base di un tratado 
speshal (pues no UPG). Den 
Reino lo no tin frontera in- 
terno. Siudadano di Union 
Europeo tambe lo tin at- 
mishon liber. Koperashon 
estrecho ku Hulanda pa ku 
relashonnan eksterior pa 
kada isla apart. Nashonali- 
dat ta keda Hulandes. De- 
fensa di nos islanan ta bai 
den man di Nashonnan Uni 
óf su susesor. Nos ta gasta 
nos sén na enseñansa, no 
arma.” 

Independensia 

Mas aleu Bijkerk ta trese 
e parti di Independensia 
dilanti. E ta indiká ku an- 
krua e derecho di e islanan 
pa skohe pa independensia 
den futuro den Grondwet. 
“Naturalmente, esaki ta 
muchu kórtiku i p’esei no 
ta presis. E ta djis un direk- 
shon. Mester di ‘maatwerk’ 
práktiko ku ta funshoná. 
No ta nesesario pa e pas 
den strukturanan estatal 
ku a funshoná bon den 
paisnan kontinental, pero 
ku no por funshoná bon pa 
archipiélagonan. Sigur no 
pa un archipiélago ku ta si- 
tuá na un distansia di dies 
mil kilometer for di e pais 
mama (federal).” 

“Pues e struktura mester 
ta lo mas efisiente posibel, 
mester kosta lo mmimo i 
mester ta di un kalidat di 
mas haltu. Nos ta hala un 
strepi bou di pasado. Nos 
laso ku Hulanda mester ta 
basá riba konfiansa i réspét 
mutuo. I, manera tur hende 
sa, konfiansa ta bon, pero 
kóntról ta mihó”, segun 
Michiel Bijkerk. 


★ ★★ 



S.V. Estrellas su direktiva, miembro- 
nan,hungadonan ku profundo tristesa 
pero konforme Dios su boluntat nos ta 
ekstendé nos sinsero kondolensia pa e 
gran perdida aki di nos hungadó i coach 

Enoc Paulino Melaan 


Nunka nos lo por lubidá bo. Manera un strea lo bo 
keda bria den nos pa semper. 

Sosega na pas. 


M.Tech Electro Supply 

ta buska 

1 Manager 

Mester tin 3 aña di eksperensia 

Pa mas info yama na tel. 

+5999-6905272 


Flamingo T.V. Bonaire 


ta buska 


2 Kabel Specialist 

Mester tin 5 aña di eksperensia 

Pa mas info yama na tel. 

717-8512 



Ku hopi tristesa na nos kurason, 
direktiva i hungado nan di S.V. NS 
Vets ta partisipá fayesimentu, di 
un di nos hungadonan prinsipal i 
hopi keri 

Enoc Paulino Melaan 

Un persona ku semper a stima su 
ekipo i ku tur ora nos por a konta riba dje. 

Nos ta desea su sra. Liduska Winklaar, nan 
yuinan, mama Ada i tata Lucio, su rumannan 
Lucy, Gilda i Cedric, tur famia i konosi hopiforsa 
den e temporada sumamente difisil aki. 

Ku Enoc sosega na pas. 

Mi tin algun tempu kaba ta 
ira sobrá di pan, aros óf otro 
kuminda den kurá di Vila Ma- 
ia Goretti. Esaki pa alimentá 
para. Asina pokopoko mi ta 
ipará ku paranan manera pa- 
rushi, yiwiri, totolika i alablan- 
ka ta baha pa yena nan bus, 
nan stoma. Lagadishi mi no ta 
mira, pa motibu ku mi besiña 
Arturo tin un pushi yamá Piwi, 
ku ta tene kurá limpi di lagadi- 
shi. Yuana si tin, pero nan no 
a probechá di mi generosidat 
pa kome loke mi ta tira den 
oirá. 

Mi ta sigui moveshon di e 
paranan aki hopi djaserka. Mi 
. krea un laso spesial ku nan, 
sta ta rekonosé esnan ku ta 
bini tur dia. Si ta ántes lo mi 
pone kanaster pa kue nan 
pa kome. Komo mucha m’a 
<ue hopi dje paranan aki - ku 
eksepshon di alablanka - pa 
Kuminsando ku toto- 
ika, despues patrushi i yiwiri 
Banda di hasa e paranan aki 
mi mama sa smor nan tambe 

Smor ta manera stoba. 

*** 

Ora ku mi mira un totolika 
awendia mi ta puntra mi mes 
a kuantu karni e paranan aki 
in na nan kurpa pa kome. 
Nan ta hopi chikitu. Parse 
sta ku, kompará ku ántes, 
nan a bira mas chikitu. Si bo 
pluma nan no ta sobra masha 
<os pa kome. Pero kisas ta 
mi imaginashon ku nan a bira 
mas chikitu. Ta mi a bira mas 
grandi i bieu. Yiwiri i patrushi 
a un tiki mas grandi. Segun 
mi na Kórsou ta yama nan 
áladuru. Na Aruba patrishi. 


Bo por a kue e paranan aki 
bou di sopa trahá di flambeu 
óf tambe un ponchera grandi 
óf kaha di palu. Pone kuminda 
tene e sopa habri ku un pida 
palu mará na un liña. Asina ku 
n óf dos óf mas drenta, hala 
hilu pa kita e palu. Pa saka 
nan usa un paña grandi, kle- 
hi bieu, pa pone riba e sopa, 
linka man bou dje klechi saka 
nan. Esaki pa evitá ku nan ta 
sali bula bai. 

*** 

Mi tata tabatin un kanas- 
er trahá di awa di ka’i galiña 
na kunuku pa kue e paranan 
ki. Tira maishi den dje i laga 
paranan drenta. E boka dje 
kanaster tabata trahá di tal 
orma ku si nan drenta, nan 
no ta haña e salida fásil. Tem- 
pu a kambia. Awedia ta ‘feed’ i 
no ‘eat’ mas. 


15 

Diskushon riba kódigo di vestuario 

Diputadonan fórsá pa bai bisti bachi 



Clark Abraham a fórsa Tjin-Asjoe i Kroon bai bisti 
bachi. 


KRALENDIJK - Basta 
diskushon djaweps atardi 
tokante e forma kon miem- 
bronan di Bestuurscollege 
Elvis Tjin-Asjoe a bini bisti 
pa partisipá na reunion di 
Konseho Insular. Lider di 
frakshon di Demokrat Clark 
Abraham a sagudi kaikai 
pisá i no por a aseptá e 
echo ku tantu diputado El- 
vis Tjin-Asjoe komo James 
Kroon no tabata bisti segun 
loke kódigo di vestuario ta 
preskribi pa nan bisti. 

Abraham a kalifiká e 
forma kon tantu Tjin-Asjoe 
komo Kroon a bini bisti, 
esta sin bachi, wayabera óf 
kamisa ku dashi, komo fal- 
ta di réspét pa Konseho In- 
sular. For di su deklarashon 
por komprondé ku diputado 


Nina den Heyer tambe taba- 
ta bistf kontra loke e ‘dress- 
code’ ta preskribf, pero e 
mandatario aki a korigi su 
vestuario djis despues. 

Segun Abraham, reglan- 
an di ‘dresscode’ ta masha 
kla. “Si tin duda ku un kon- 
sehal no ta bistf konforme 
e kódigo di vestuario, ta 
otro kos. Pero den e kaso 
di e dos diputadonan no tin 
duda.” 

Despues di algun dis- 
kushon a suspendé e reun- 
ion, pa asina duna oportun- 
idat na e dos diputadonan 
pa a bai bisti segun e ‘dres- 
scode’ pa reunionnan di 
Konseho Insular. 

Gezaghebber Edison Ri- 
jna a rekordá tur miembro 
di Konseho Insular pa tene 


kuenta den futuro ku e 
reglanan di ‘dresscode’. 

Abraham a aploudf e for- 
ma kon gezaghebber Rijna 
a atendé e asuntu aki. El a 


bisa ku si tin regla pa hen- 
denan ku ke drenta ofisina 
di gobiérnu, mandatarion- 
an tambe mester kumpli ku 
kódigo di bistimentu. 


Edward Sedney di Banko di Kuminda: 


“Nos trabou ta stóp na momentu 

ku pobresa kaba” 


KRALENDIJK— “Nos lo 
stóp na momentu ku no 
tin pobresa mas riba Bo- 
neiru. E dia ei por sera e 
fundashon.” Esaki kordi- 
nadó di Banko di Kuminda 
di Boneiru, Edward Sedney, 
a bisa. Desde ku Boneiru 
a kuminsá sinti efekto di 
coronavirus, e banko di ku- 
minda na Boneiru a regis- 
trá un oumento di kasi 100 
persona ku a hasi petishon. 
Hopi hende a pérdé trabou 
i esaki a pone ku pobresa 
riba Boneiru a oumentá. 
Tur e personanan aki Fun- 
dashon ADRA ta yuda. 


“Fundashon ADRA ta 
manehá un banko di ku- 
minda na Boneiru. Normal- 
mente 160 persona tin reg- 
istrá ku ta risibf un pakete 
di kuminda serka nos. Den 
e pakete tin produktonan 
manera djém, pindakas, 
te, djus i zeta. Desde ku e 
pandemia a kuminsá nos a 
registrá 100 persona mas 
aserka”, Sedney ta sigui 
konta. 

Lamentablemente hopi 
famia mester biba for di 
solamente un entrada. Den 
mayoria kaso e entrada aki 
ta mmimo. For di momentu 


ku un persona mester biba 
ku ménos ku $950 ya por 
konsiderá ku e ta bibando 
bou di e asina yamá ' besta- 
ansminimum', minimo di 
eksistensia. Sin banko di 
kuminda e personanan aki 
no por kome. Desde ku e 
situashon di krisis aki a 
presentá esaki t’e kaso pa 
mas i mas siudadano. 

Boneiru ta biba di turis- 
mo. Avion i barkunan yena 
ku turista no ta biniendo 
mas. Tur hende ku ta traha 
den e sektor di turismo ta 
sin trabou. E kantidat di 
persona ku ta biba den po- 



bresa a oumentá enorme 
pa motibu di esaki. Lamen- 
tablemente no ta parse di 
ta bai bin kambio den esaki 
por lo pronto. 

Edward Sedney a sp- 
lika: “Tin hende tin bérgw- 
ensa pa e situashon ku nan 
ta aden. Pa nan e echo di 
akudi na banko di kuminda 
ta algu hopi difisil. No tin 
nodi di bisa ku tur ku ta 
risibf yudansa ta hopi agra- 
desido. Nan ta konta ku 
danki na e fundashon nan 
tin di kome. Loke tambe e 
fundashon ta tende di hen- 
denan ta ku e sén ku nan 
ta spar nan ta uza pa paga 
debe. Tur esakinan ta hasi 
un impakto serka e fun- 
dashon.” 

“E realidat amargo ta 
ku nos sa ku den lunanan 
benidero lo bini mas kli- 
ente aserka. Mirando e 
situashon ta kalkulá un 
promedio di entre 330 pa 
350 persona mas aserka 
den e próksimo lunanan. 
Ta di spera ku pronto turis- 
ta por bolbe bini Boneiru 
bék. Esei ta e solushon pa 
e situashon aktual. Nos lo 
stóp na momento ku no tin 
pobresa mas riba Boneiru. 
E dia ei por sera e fun- 
dashon.” 

Pos di Wayaká 

Un di e kaminatanan mas intere- 
sante ku nos grupo a hasi tabata djad- 
umingu ultimo. Nos a bai pa buska 
Pos Wayaká, un pos/kueba natural 
den e parti suit di e área konosi komo 
Lima. Bon mirá tabata nos di dos in- 
tento pa yega e pos aki, ku m’a yega 
di bai masoménos 40 aña pasá kaba. 
Despues mi no a bai mas. 

Dos siman pasá nos a purba bai ku 
un grupo chikitu di Chantiwawa, pero 
nos no a yega. Despues nos a saka 
afó ku nos a pasa na apénas 30 me- 
ter fo'i dje, sin mir’é, debf na e mondi 



será. E mondi ta kasi impenetrabel. 

Nos segundo intento sf tabatin ék- 
sito. Huntu ku Joselito Oleana, un dje 
integrantenan di Chantiwawa, mi a 
studia e mapa topográfiko di Kadaster 
i djadumingu ei si tabata bingo! Nos a 
yega relativamente lihé. 

Maideline a spot un palu di way- 
aká na un distansia basta leu den e 
mondi será. Komo ku nómber di e pos 
ta Wayaká, nos a pone konekshon di 
mes. Nos a kana bai den direkshon 
dje palu aki, ku ta resaltá den e mondi 
seku. Wayaká, meskos ku entre otro 
palunan di huku i oliba, ta un asina 
yamá ‘evergreen’. 

Ami ku Sheyla a yega promé na e 
pos. Na promé instante tabatin duda 
ku tabata Pos di Wayaká, pero despu- 
es mi tabata sigur ku ta e sitio aki mes 
m’a bishitá masoménos 40 aña pasá 
huntu ku diputado Julio Angela mi 
primu, Cai Marsera, Herbert Cesilia i 
un óf dos persona mas. 

Relato di Mazarella 

Mazarella, un di nos miembronan 
spesialisá den drenta kueba i baha 
den buriku, a skirbi un relato basta 
ekstenso di e kaminata pa Pos di 
Wayaká i algun otro tanki i buraku den 


e área ei. Riba e mapa bo ta mira mas 
pos i tanki. Entre otro Pos Mangel i 
Tanki Mangel. 

“Algu ku semper mi ta keda gradis- 
idu ta di por a topa ku Bói Antoin den 
mi bida. Pasobra den e 9 lunanan 
ku mi tin ta biba aki na Bonaire, m’a 
mira lugánan asina bunita, ku hopi 
boneriano no a mira ainda. Pero nos 
di CHANTIWAWA Explorers lo mustra 
nan un dia.” 

“Djadumingu mi tabatin e privilegio 
di bolbe sali buska di 4 pos den área 
entre Sorobon Belnem i Saliñá. Nan ta 
riba e mapa di Bonaire pero kon yega 
na nan? Bói a papia bon kla. Si nos 
no haña e posnan no tin baimentu di 
kas.” 

“Pero ta tres dia promé helikópter 
a bin saka for di mondi un gran ko- 
nosedó di mondi, ku a sea bira malu 
óf a dualdu. Pero echo ta ku e no a sali 
i ta polis i wardakosta ku helikópter a 
bai sak’é. Pero esei no ta kita ku e bi- 
aha aki sf m’a drenta mondi ku poko 
rel.” 

Studia mapa 

Mazarella ta sigui relatá: “E kami- 
nata tabata unu ku e biaha aki ta ma- 
sha nos mester a studia un mapa pa 


por a lokalisá nan. Promé nos a en- 
kontrá un tanki di awa ku tabata hopi 
seku. E tanki awa tabata hopi hanchu, 
sigur un 5 meter asina di hanchu. Un 
60 pa 80 centimeter di hundu ora e ta 
yen di awa. E tabatin un plas di awa di 
lodo pa motibu di sekura. Nos a haña 
esaki yen di kangreu chikitu. Kangreu 
ku ta landa manera piská i koba bur- 
aku bai biba den lodo. Nos a saka nan 
potrét tambe.” 

“Despues di hopi buska nos a en- 
kontrá e Pos di Wayaká. E pos aki 
te asina leu ku nos por a fir kabuya 
ku piedra esaki tin un profundidat di 
minimo 6 meter. Nos no sa kon han- 
chu e ta. Pero nos a keda di bai bék 
ku tanki pa sambuyá den dje pa wak 
te na unda e ta bai. Ora nos a kaba di 
eksplorá e kueba/pos aki, a duna mi 
gana di bula landa den dje. Pero pa e 
limanan den dje mi a duda.” 

Otro pos 

“Nos a bolbe enkontrá ku un otro 
pos. Esaki tambe nos a eksplorá. Mi 
mester a kita mi kéts pa mi a baha den 
dje bai wak kon profundo e ta bai. E 
no ta fásil pa drenta. Esaki tabatin un 
profundidat di masoménos 40 centi- 
meter di awa, pero e tin un grandura 

di masoménos 2 pa 3 meter hanchu.” 

“Finalmente nos a topa un bur- 
aku otro pos ku a haña e nómber di 
Buraku di KATAN. Pasombra e ta un 
buraku den superfisie. No ta fasil pa 
hañ’é. I e ta peligroso tambe. Pero mi 
a tuma kurashi baha den dje. Despues 
di a mira ku no tin abeha ni kaiman óf 
boa den dje. Ora bo baha den dje bo 
ta haña awa. E awa aki ta masomenos 
10 pa 15 sentimeter di profundidat. Ei- 
den ta un souna natural. Bo baha sinta 
eiden un ratu i bo ta sali papa papa 
sodá. Pero ta ora bo eksplorá bo por 
konta.” 

“Eiden tabata yen sóldachi. Pues 
bo ta sinti kos ta kana banda di bo. 
Rel. Strés. Pasobra bo no sa kiko bo 
ta bai topa. Pero ya, ta un biaha bo ta 
muri; no ta dos biaha! Pa e banda ei 
si mi ta yen di kurashi. Pasobra den 
e Grupo Chantiwawa esei ta mi tarea. 
Drenta kueba i buraku bai eksplorá.” 

“Mi ta kere ku pasobra a mi tabata 
polis Bói a duna mi e tarea ei. E ta bisa 



mi tambe:’Katan abo tin kurason pa 
baha den e kosnan ei. Bai mi ta warda 


bo’. Unabes den e burakunan ei, ká- 
mara i telefón ta inmortalisá loke nos a 


mira. Ohalá un dia CHANTIWAWA su 
wowonan bai riba pantaya.” 

©usiljt tempu bteu 



Aubrey Sealy i Luudje riba tereno di skol MAVO/ETAO. (Kolekshon dijoto Herbert 
Cesilia - FuHiKuBo) 


Programanan di Bonaire.tv 
Telbo kanal 70 
Flamingo TV kanal 23 


12:00 

13:00 

14:00 

16:00 

17:00 

19:00 

20:00 

21:00 

23:00 


Djasabra 30 mei 

Herensia: 

Trix van Bennekom parti 1 

Dokumental: 

Shon Tin Vlijtig 

Dokumental: 

30 Mei 1969 

RNB: 

J ulia 'Tica' Nicolaas 

Dokumental: 

San Wan i San Pedu 

Herensia: 

Franklin Crestian parti 3 

Herensia: 

Jacinta Ancencion Foendador-Theodora 
i Beacinta Ancencion Sweetnam- 
Theodora 

Programa Spesial: 

Obra Den pérta 
Herensia: 

J ose Antonio Martis 




Historia | Kultura | Naturalesa 


Djadumingu 31 mei 
12:00 Programa: 

Prayer & Intersession 
12:30 Programa: 

Apel di Oro 

13:00 Programa Spesial: 

Padu Eterno 
15:30 Puerto Latino: 

Luis Zárraga 
16:00 Herensia: 

Trix van Bennekom parti 1 
17:00 Dokumental: 

Shon Tin Vlijtig 
18:00 Dokumental: 

30 Mei 1969 
20:00 RNB: 

J ulia 'Tica' Nicolaas 
21:00 Dokumental: 

San Wan i San Pedu 
23:00 Herensia: 

Franklin Crestian parti 3 

Tur mérdia 12’or ta kuminsá un pro- 
gramashon nobo di 4 ora. 

E programashon aki ta ripiti pa 24:00. 


ImONCHI & TONCHI 

- “ ,L — “ \ 

Ata m'a lesa ku Uncle 

Ben a tira sérbété den 
rin na Bonaire Holding. 

V J 

( -- — - \ 

Awél si. Ta ken ta na turno 

awor? Uncle Ben tabata 
pipita pa pipita. 

L J 

\u \ 

( ( éi \ 



Hendenan di 
Boneiru 


CHIRINO 

Esaki ta Cleto Mar- 
celino Silberie, nasé 
dia27 diaprel 1915. 
Su nómber di kariño 
tabata Chirino i e 
tabata oriundo di 
Nortdi Saliña, pero 
bibá den e parti nort 
di Antriol, no masha 
leu for di Mentor. 
Chirino tabata hopi 
aña piskadó. E tabata 
sali bai piska for di 
Playa Pabou ku un boto di bela chikitu, Pero meskos 
ku tabata e kaso ku piskadó i kunukeronan, gobiému 
tabata duna nan trabou temporario. Asina por nota 
ku na 1974 Chirino a drenta na vários okashon den e 
sistema di ruler aki, konosi tambe komo 
‘ werkverschafñng’. 

Mas aleu tin temporada ku Chirino a traha pa Cor Vis 
na Mentor. Na e sitio aki tabatin basta aktividat den 
pasado, manera entre otro fábrika di blóki i mosaiko, 
panaderia i krio di bestia. 

Chirino ta bai den historia komo e nltimo persona ku 
a bende piská bou di Plasa na Playa. Despues di dje 
Egon (Chói) Evertsz a trata na trese e tradishon aki 
bék, pero e no a logra. 

Chirino un tempu tabata traha tambe komo wóchmén 
pa e barkunan Isidel di famia De Jongh, Ora ku e 
barkunan aki yega anochi Chirino tabata bai hasi 
warda na nan, evitando asina ladronisia di karga ku e 
barkunan aki tabata trese for di Kórsou. 

Dudley Wedervoort di Finansa: 

Nota di maneho di kompra 

i destaho kasi kla 


KRALENDIJK — Hefe di 
Sekshon di Finansa di En- 
tidat Publiko Boneiru, Dud- 
ley Wedervoort, a sigurá 
ku no falta masha pa keda 
kla ku un nota di maneho 
di kompra i destaho pub- 
liko pa produkto i servi- 
sionan ku gobiérnu mester. 
E asuntu aki tabata basta 
den diskushon ultimo di- 
anan den diferente nivel 


di Konseho Insular, den 
kuadro di tratamentu di e 
reportahe di ehekushon di 
uso di finansa durante aña 
pasá. 

Tabata Clark Abraham, 
lider di frakshon di De- 
mokrat, ku a trese e punto 
aki na diferente momentu 
na diskushon. El a bisa ku 
falta di un maneho asina ta 
pone ku gobiérnu por kai 


den práktikanan di pater- 
nalismo, ademas por bai 
kumpra produkto i servi- 
sionan afó, loke no ta stim- 
ulá ekonomia i komérsio 
lokal. 

Hefe di Sekshon di Fi- 
nansa Dudley Wedervoort 
a dediká basta tempu pa 
splika kiko ta pasando, re- 
lashoná ku e asina yamá 
‘Inkoopbeleid’ ku tabata 
asina tantu den diskushon. 
Esensia di su splikashon ta 
ku ta trahando pa yega na e 
nota di maneho aki. 

Wedervoort: “Entidat 

Publiko tambe ta partisipá 
den e proyekto di TOP ku ta 
yuda profeshonalnan lokal 
pa forma nan karera. Nos 
tabatin e suerte di haña un 


profeshonal di e proyekto 
di TOP ku ta finansiá pa e 
ministerio di BZK, pa skirbi 
un ‘Inkoopbeleid’ pa nos. 
I no esaki so, sino tambe 
relatá na esaki un maneho 
pa atendé ku edifisio, mobi- 
lario i inventario di gobiér- 
nu.” 

Di akuerdo ku Weder- 
voort, e proseso pa traha 
riba e dokumentonan aki 
tabata kanando bon, te na 
momentu ku e kestion di 
coronavfrus a manifestá su 
mes. E situashon ei a pone 
ku a embolbf e persona en 
kestion den e grupo ku ta 
atendé ku COVID-19 na Bo- 
neiru. 

“E promé konsepto dje 
dokumento aki ta kla. Falta 


AP Construction B.V. 

ta buska 

1 Electro Technicus 

Mester tin 3 aña di eksperensia 

Pa mas info yama na tel. 

785-8630 


jfpRUDY TA KOMENTÁ 


No, mi no a bira relashonista publiko di MPB óf 
diputado Tjin Asjoe. Ku e sekshon aki, mi ta mustra 
riba kosnan positivo den komunidat i spera di yuda 
un tiki asina pa amplia positivismo rónt di nos. 

Aki mi ke pone atenshon na un aspekto impor- 
tante di ta lider, hefe óf ménedjer. Den literatura 
esaki ta konosf komo ‘management by wandering 
around’ óf ‘management by walking around’. Lesa 
p.e. e buki In search of excelence’ di Peters i Wa- 
terman. Den esaki ta mustra riba e importansia di e 
ménedjer pa sali for di su ofisina i kana rónt ka- 
minda trabou ta tuma lugá. Ta splika e impakto ku 
esaki tin riba funshonamentu i prestashon den un 
kompania. Loke e diputado ta hasi ta algu diferente, 
pero e efekto por ta meskos. 

Un ehémpel personal di mi ta ku mi a traha mas 
o ménos 10 aña na SGB, i e biahanan ku mi a mira 
un direktor general kana riba tereno di skol, pa no 
menshoná mes presentá den klas, ta algu ku por 

Po' si,positivo,positivisimo. 


konta riba dedenan di un man. Aunke kon chikitu i 

simpel e aktividat aki por ta, su impakto ta grandi. 

*** 

Pisa Nait a bira Ayaka Nait. Ayaka den luna di 
mei. Flohera a dal mi, anto siendo un tiki leshoná 
tambe, mi a kanselá e asuntu di pisa ei. Un otro dia. 
Pero mi mester a kome algu, pasobra mi tabatin 
un yamada pendiente ku mi tanta na Kórsou ku ta 
preokupá ku mi salu, i mi sa ku e promé kos ku e ta 
bai puntra mi ta ku si mi a kome. 

Pues despues di a koba koba den frishidér, mi 
a topa e ayaka vegetariano ku mi a lubidá riba dje 
for di desémber. Esaki a bira mi sena di awe nochi. 
Mañan óf otro mañan, e paranda di pisa lo tuma 
lugá. 

*** 

Algun biaha mi a saboreá produktonan di Tio 
Roly su hófi i tambe skucha storianan tokante su 
hóbi. Su aktividatnan di plantashon ta positivo i un 
bon ehémpel pa nos tur. 

*** 


Diputado Elvis Tjin-Asjoe a bishitá Bon Tera 




ainda algun detaye pa fi- 
nalisá, di manera ku e por 
haña su kaminda pa Ko- 
legio Ehekutivo i Konseho 
Insular”, Wedervoort a re- 
marká. 

E funshonario di Sek- 
shon di Finansa a añadi 
ku el a tuma riba su en- 
kargo pa traha riba e nota 
di maneho aki, siendo ku 
bon mirá no ta nan respon- 
sabilidat primordial. “Ta- 
bata mi inisiativa pa traha 
riba e nota aki, pero bon 
mirá no ta mi tarea.Ta kes- 
tion di pone prioridat. Nos 
ta trahando riba diferente 
tereno. Nos prioridat ta pa 
trese entrada finansiero pa 
gobiérnu. Mi no ta bisa ku e 
nota di maneho di kompra 
i destaho aki no tin priori- 
dat, pero tin un sekuensia 
ku nos mester tene na bis- 
ta. Tin un hende di TOP tra- 
hando riba e proyekto aki, 
pero a presentá e situashon 
di COVID-19 ku a eksigi ur- 
gensia pa atendé i a hinka 
e persona en kestion den e 
proyekto.” 


Skuter 

bandoná 


KRALENDIJK - Riba 
djaweps 28 di mei, polis 
a bai warda ku un skuter 
kolo krém, di marka Peu- 
geot, modél Vivacity, ku 
tabata stashoná dilanti di 
un restorant pa mas di un 
dia kaba. E skuter no ta- 
batin plachi di number. Si 
un hende rekonosé e skuter 
aki, por fabor tuma kontak- 
to ku polis na 717 8000 óf 
na 717 7251. 

Kufayesimentu di Enoc Paulino Melaan 


S.V. Nort Salina Vets a pérdé un di 

su sóldánan prinsipal 


KRALENDIJK-Dia 25 di 
mei ultimo, Dios a disidf 
di tuma den su reino Enoc 
Paulino Melaan ku a nase 
dia 21-10-1979. 

Enoc a debutá den S.V 
NS Vets ofisialmente dia 1 
di novémber 2014, den e 
Torneo Gol organisá pa S.V 
HOBON. 

S.V NS Vets a gana di 
ATM e dia ei 2-0. 

Su promé gol ofisial pa 
S.V NS Vets e la hinka dia 
8 di novémber 2014 kontra 
La Fama den e Torneo Gol 
mes. 

E partido a sali empatá 
na 1-1. 

S.V NS Vets a bira kam- 
pion di e Torneo Gol e aña 
ei, ganando La Fama 4-3 na 
pinalti, esaki despues ku e 
partido final a sali empata 
na 1-1. 

For di dia ku Enoc a 
drenta S.V NS Vets, e ekipo 
aki a gana kasi tur torneo 
di futbol veterano organisá 
aki Boneiru. 

Un total di 12 for di 
2014 bini ariba te ku 2019. 

No ta pornada ku ta kon- 
siderá S.V NS Vets, e mihó 


ekipo di futból veterano na 
Boneiru pa basta aña kaba. 

E uniko torneo ku Enoc 
no a partisipá den dje, pa- 
sobra e no tabata tin edat di 
veturano ainda, tabata na 
ougustus 2014 ora ku NS 
Vets a gana Kopa La Fama 
pa di promé bia, ganando 
Rincon Vets 2-0 den final. 

Enoc a sali máksimo 
goliadó di S.V NS Vets na 
2015 ku 19 gol. Na 2016 ku 
30 gol i na 2017 ku 17 gol. 

Den 2018 Enoc a anotá 
6 gol i den 2019, 5 gol. 

Su ultimo gol pa S.V NS 
Vets e la hinka dia 7 di mart 
2020 den un partido amis- 
toso kontra di Deportivo, 
kual partido S.V NS Vets a 
gana ku e score di 4-1. 

Pues Enoc den su tem- 
porada ku S.V NS Vets a 
hinka un total di 78 di gol. 

Sigur sigur estadistikan- 
an hopi impreshonante. 

Na 2016 Enoc a sali 
máksimo goliadó ku 8 gol, 
esaki den e torneo di futból 
veterano organisá pa S.V. 
Juventus. 

Den 2017, Enoc a sali 
máksimo goliadó ku 8 gol 



den e torneo Gol organisá 
pa S.V HOBON. 

Enoc a bai Aruba (2015) 
i Kórsou (2017) tambe ku 
S.V NS Vets kaminda ku 
e ekipo tabata eksitoso 
manera kustumber. iEnoc 
a demonstrá na Aruba i 
Kórsou ki gran hungadó di 
bala e tabata. 

Esei tabata e trayekto- 
ria di Enoc Melaan for di 1 
novémber 2014 te ku 7 di 
mart 2020 den S.V NS Vets. 

E fayesimentu di Enoc ta 
un sla hopi duru mes pa su 
ekipo S.V NS Vets i tur pero 
tur hende ku tabata konosé 
Enoc i ku tabata sa, ku e ta 
un persona hopi trankil i 
sémper kla pa yuda. 

Na su señora Liduska 
Winklaar, nan yunan, na su 
mama (Ada) i tata (Lucio) 
na su rumannan Lucy, Gil- 
da i Cedric, na su famianan, 
amigunan, konosinan, tur e 
organisashonnan deportivo 


ku e la militá aden, tambe 
ekiponan veterano ku e la 
yega di reforsá, momentu 
ku nan tabata bai partisipá 
den torneo di futból vetera- 
no pafó di Boneiru, nos pro- 
fundo kondolensia i hopi 
pero forsa den e temporada 
sumamente difisil aki. 

Enoc na nómber di di- 
rektiva i tur hungadónan 
di S.V NS Vets un danki di 
kurason pa tur kos kubo a 
hasi pa nos ekipo. 


Nos sa kubo tabata sti- 
ma S.V NS Vets hopi i nos a 
pérdé den bo un gran perso- 
na i un tremendo hungadó. 

Hamas nos lo lubidabo. 

Enoc sosegá na pas. 

Riba potrétnan unu ku 
tabata e ultimo potrét di 
Nort Saliña Vets ku Enoc 
tabata riba e potrét, esaki 
dia 7 mart ultimo den Sta- 
dion di Playa, momentu ku 
NS Vets a gana Deportivo 




1 

f 



jvy. 



mj 







J - * 'j&kA 


U v 



Lv V i r M J 


Un siudadano ta puntra 


Dikon no ta hunga partido final 
na Hulanda mes 


KRALENDIJK—Un de- 
portista flel fanátiko di fut- 
ból, den un relato pa nos 
redakshon ta trese na pub- 
lisidat ku e la tende di un 
wega di bala di Hulanda, 
un final entre Feyenoord i 
FC Utrecht ku ke hunga aki 
na Boneiru. 

E ta haña ku si a para 
nos weganan di kampio- 
nato akinan, nos no mester 
aseptá esei, esta pa hunga 
e wega akinan. 

E ta puntra dikon no ta 


hunga e partido na Hulan- 
da mes ku stadion bashi? 

Akinan a para nos fut- 
bó pa motibu dje risiko di 
e virus Covidl9, i awó tin 
pensamentu pa laga e par- 
tido aki tuma lugá aki na 
Boneiru. 

Kórda ku tin e regla ku 
no tin mag di tin mas ku 50 
hende huntu. 

E dos timnan ei ku ta 
bin pa hunga so ya tin 40 
hende kada unu. 


Nos stadionnan no ta 
riba nivel pa karga un par- 
tido di e magnitut aki. 

Pa kore hasi un gastu pa 
drecha stadion den e kri- 
sis ku nos ta aworaki, por 
inverti esaki den algu otro 
den e krisis. 

Lo ta bon ku e stadion 
haña un “face lifting” pero 
aworaki no ta momentu ad- 
ekuá. 

Esaki e siudadano ta 
trese dilanti. 

MISTERIONAN BONERIANO 



E kaso di Yánchi 

Djadumingu dia 9 di séptémber 1957 Bo- 
neiru tabata aribabou pa motibu di desapar- 
ishon di un hende muhé di Antriol yamá kari- 
ñosamente Yánchi. 

Yánchi Provence a nase komo Josefita 
Alcala Frans riba 26 di ougustus 1878 komo 
yu di J ulius Provence i su prome kasá Lucia 
Margareta Frans. Su otro rumannan di e ma- 
trimonio aki tabata: Thomas, Joseph, Eliza, 
Dominica, Emelie, Louisa, Angelina, J ohannes 
(2). E prome a muri mes dia ku el a nase i un 
yu sin bida. 

Lucia Margareta Frans ta muri 13 januari 
1896. J ulius ta kasa pa di dos bia na aña 1906 
ku Rosa Maria Thielman. E yunan ta Christina, 
Patricio, Nicolaas, Robert, Gregoria i Philipine. 

Thielman ta muri na 1920 i J ulius mes ta 
muri na 1922, turna Boneiru. 

El a biba tambe hopi tempu na Korsou. Na 
momentu ku su edat a kuminsá subi el a bin 
biba na Boneiru serka e dos rumannan aki. 
Yánchi no a kasa nunka. 

For di tempu ku e tabata biba na Kórsou 
kaba Yánchi tabata bende loke nan tabata 
yamá 'biéchi di Kórsou'. Ora ku el a regresá 
Boneiru el a sigui ku esaki i tabata move tur ka- 
minda den Antriol, P laya i tambe otro barionan 
den besindario pa bende biéchi. 

Nene Provence, subrino di Yánchi, tabatin 
hopi duele ku su tanta tabata kana molestiá 
su kurpa bendiendo biéchi, manera el a skirbi 
tambe den e korant Today, algu mas ku un si- 
man despues ku Yánchi a disparsé: 'Tur kos 
mi a hasi pa mi tanta a haña sosiegu un dia, 
pero enbano. Su bida tabata pa kana aki i aya." 

Misa 

Djadumingu dia 9 di séptémber 1957, 


manera tabata su kustumber tur djadumingu, 
Yánchi Provence a akudi na Misa di Coro- 
moto na Antriol. E tabata un bon katóliko i no 
solamente djadumingu, sino tambe den siman, 
tabata bai misa di Coromoto, ku e tempu ei ta- 
batin apénas dos aña di eksistensia. 

E dia 9 di séptémber 1957 ei tabatin motibu 
spesial pa Yánchi Provence a bai misa, komo 
ku tabatin un proseshon relashoná ku sele- 
brashon di fiesta patronal di e parokia, esta di 
Bfrgen di Coromoto. Yánchi tambe a kana den 
proseshon. E tabata un deboto fiel di La Birgen 
di Coromoto, probablemente indokriná den dje 
pa su subrino J ose Cornelio (Nene) Provence, 
kende a promové e deboshon aki na Boneiru. 

Desaparishon 

Promé ku el a bai misa Yánchi a pasa ku- 
mindá su tantanan Pina i Polin, ku tabata bibá 
riba Seru di Sileisi. Despues di e proseshon e 
mainta ei Yánchi Provence a pasa na kas di 
Blanca Antoin, kende tabata operá un tienda 
pegá ku misa pa kumpra un paki di sigaria La 
Fama. E dia ei e tienda tabata será, komo ku 
tabata djadumingu, pero Blanca a atendé Yán- 
chi na 'bentana’. 

Despues Yánchi a kana bai den direkshon 
di Playa Pabou. Su kustumber tabata pa keda 
henter dia for di kas, pero asina ku kuminsá 
bira atardi Yánchi tabata regresá su kas na An- 
triol. Tin bes e por a keda riba kaya te asta ora 
anochi sera mes. 

E djadumingu ei sinembargo anochi a sera 
sin ku Yánchi a yega kas. Na promé instante 
su rumannan Wicha i Yéyé no a preokupá. 
Nan a spera su yegada un tiki mas lat. Nan no 
a bati alarma. 

Mobilisashon 


Djaluna dia 10 di séptémber mainta si 
su famianan a bira preokupá i a bati alarma. 
Segun Nene Provence, su subrino, nan a ku- 
minsá ta puntra aki i aya si niun hende por a 
mira Yánchi: "Nos a avisá kuerpo di outoridat 
tokante e asuntu aki i pronto Majoor de Li- 
jster a tuma mando, tratando pa haña sa di 
tur manera na unda mi tanta tabata. Majoor a 
yuda kuantu ku e tabata por i asta djamars a 
trata di mira si e no pora bin kobra su penshun 
di behes, komo ku djamars tabata dia pa kobra 
pa hende grandinan di Antriol i Nort di Saliña. 
Lugá a bin resultá ku Yánchi no a bin buska su 
penshun.” 

A kuminsá un mobilisashon kompletu na 
Boneiru pa rondia Yánchi Provence. Polisnan 
a plama tur kaminda den bario i den mondinan 
róntdi barionan. Hopi hende tabata riba pia. 

Nene Provence, den un artikulo ku el a 
skirbi pa e korant Today, ku a publiká esaki 
den su edishon di dia 16 di séptémber 1957, 
a ekspresá hopi palabra di elogio pa Kuerpo di 
Polis, "ku a aktua asina bunita". El a ekspresá 
tambe gratitut na tur hende di Boneiru en gen- 
eral ku a yuda buska su tanta. 

"Hopi hende a duna nos un man den e 
asuntu tan tristu aki", segun Nene Provence, 
kende na mes momentu a sugeri ku su tanta 
a kai na laman i hoga. Tambe ku nunka mas lo 
haña su restunan. 

Nene Provence: "Un morto deskonosf, 
un morto di laman, siegá pa kualké kos malu, 
ku pora hiba mi tanta laman. I esei ta eterno, 
komo ku nunka mas lo e bolbe. I esei ta pa 
semper i Dios manda su lus di klaridat i lus 
maske ku un dia nos por mira su restunan, 
anke sea pa kualké kos, anke sea pa nos kom- 
prondé, pa nos por ta satisfecho di su morto, 

Nene Provence a skirbi un relato tokante 
desaparishon di su tanta den e korant 
Today dje tempu aya. 


ku nos a mira su morto. Esei ta nos deseo". 

Un persona ku tambe a hasi tur esfuerso 
pa logra haña sa paradero di Yánchi Provence 
e dianan ei tabata e konosido polftiko J ulio 
Abraham. 


Miradó di destinu 

Yánchi Provence tabata un figura hopi 
straño riba e Boneiru di promé mitar di siglo 
pasá. Banda di kana bende biéchinan tambe, 
segun nan ta konta, e tabatin e don pa mira 
den futuro. Hendenan ku kier a mira destinu 
tabata akudi serka Yánchi, ku tabatin un bará 
di karta for di kua e por a mira loke nan por a 
spera den nan bida, 

Nene Provence, den un 'ln Memoriam’ 
algu mas ku un siman despues den e korant 
Today pa su tanta, anke ku niun hende tabata 
sigur loke a sosodé, a skirbi: "Dios pordoná su 
faltanan ku el a kometé i duna sosiegu eterno, 
pas na su restunan, ku algun dia nos porkon- 
tra kualké kaminda. Dios iluminá na unda e ta, 
pa nos porta presente e dia ei, pa nos duna un 
testimonio kla na su morto. Yánchi a biba hopi 
tempu na Kórsou i hopi hende aworta sinti su 
falta sigur, komo ku durante ku e tabata na 
Kórsou hopi hende sa mir'é ta bende biéchi. 
Dios rekohé su alma infinito, lus eterno p’e.” 

Barcadera 

Despues di eksaktamente un aña a bin 
haña e restunan di Yánchi den mondi di Bar- 
cadera. Semper a keda un misterio ta kon bin 
el a yega na e sitio aki i kon bini a pasa asina 
tantu tempu promé ku a haña su restunan mei- 
mei di un bóshi di tuna, no masha leu fordi un 
di e hopi kuebanan den e área ei. 

Algun mucha di Nortdi Saliña ku a bai piki 
kenepa den mondi a topa ku e restu intakto di 
Yánchi. Na su garganta ainda tabatin un me- 
dayon di La Birgen. A tene su restunan tambe 
intakto, a hinka nan den un kaha, pa despues 
outo di morto a hiba nan den santana katóliko 
na Playa. 

Itfr'ttitiiuiu 


Prevem' férkout, 
grip i e vfrus di corona 



Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta vi'rus di corona nobo/COVID-19? 

Tin un brote internashonal di COVID-19 (konosf tambe komo virus di corona nobo) na e 
momentunan aki. E virus por okashoná sintoma manera kentura, tosamentu i halamentu di 
rosea anshá. Den un kantidat di kaso limitá el a kondusf na infekshon mas serio, asta morto. 


Kontakto: 

Liña di informashon virus di corona 

L 0800 1351 (grátis) 

+ 599 71 5 91 99 (P a yarnada internashonal) 



OPENBAAR LICHAAM 

BONAIRE 

SAMENLEVING EN ZORG 



Esaki ta un mensahe di Departamento di Salubridat Publiko 










